
„De ce am acceptat răspunderea 
pentru această revistă» 


Una dintre emisiunile postului naţional de 
televiziune — "TVR 1 — din 21 sau 22 decembrie 2005, 
care au adus în discuţie evenimentele de la sfârșitul 
anului 1989, căutând să lămurească momentul zilei 22, 
dacă a fost revoluţie sau lovitură militară de stat, a 
contribuit la hotărârea de a prelua conducerea revistei 
RESTITUIRI Pitești. 

Mi-a fost dat să aud atunci ceva incredibil, din gura 
unui „intelectual”, care m-a convins pe deplin, dacă mai 
era cazul, că otrava roşului de Moscova, impusă după 
1946, a falsificat total istoria românilor, cufundând 
adevărul în desuetudine, înlăturând nu numai opera 
marilor istorici români, ci zdrobind până şi memoria 
colectivă, sufletul românesc, ideea de patriotism și 
naționalism. Puţini mai sunt azi cei care își aduc aminte 
că, dacă un licean sau un student era prins citind o carte 
scrisă de Nicolae Iorga, ajungea după gratii, „adevărata” 
știință a istoriei avea obligatoriu la bază teoriile lui 
Soloviev, Cliucevschi sau, „cele mai temeinice”, ale 
„marilor genii ale omenirii”, Lenin şi Stan. 

„Intelectualul” care mi-a lăsat amărăciunea în suflet, 
pentru tot restul vieţii, nu este altul decât Sergiu 
Nicolaescu, regizorul care atâta amar de timp a 
escamotat adevărul istoric în filmele sale executate la 
comandă; devenit și revoluţionar, în emisiunea amintită 
a declarat răspicat că „istoria a fost întotdeauna 
neadevărată”, „o minciună”; așadar, după regizorul 
roșu, istoria nu este știință! De asta își permite să 
escamoteze adevărul bine cunoscut de toţi cei care știu 
măcar definiţia istoriei din dicţionar: „Ştiinţă care 
studiază dezvoltarea complexă a societăţii omenești, a 
unui popor, urmărind-o cronologic ca un proces unitar, 
desfăşurat pe baza unor legi obiective (sic!); (p. ext.) 
ştiinţă care se ocupă cu studiul apariției și dezvoltări 
faptelor dintr-un anumit domeniu... (<lat. gr. — 
historia)”." 

Dacă istoria, ca știință, presupune studiu temeinic 
pentru aflarea adevărului, regizorașul nostru confundă: 
„STUDIA vb. |, tr. Î. A se ocupa de cercetare; a învăţa. 
92. A analiza, a cerceta (<it. studiare)” * cu „REGIZA vb. 
I, tr. |. A face regia unei piese de teatru, a unui film. 2. 
(fig.) A conduce, a dirija. A pune la cale, a organiza, a 
conduce (din umbră) o activitate, o operaţie etc. 
(<regizor)”.” Regizorul filmelor istorice comuniste se 
străduieşte să devină și regizor al istoriei. Calomnie, va 
zice cititorul neavizat — mai ales că fiecare român din 
zilele noastre se crede as în trei probleme: istorie, 
politică și fotbal — istoria nu este nici piesă de teatru ȘI 
nici film; deci nu poate fi regizată; aparent pare a & 
adevărat; regizarea istoriei înseamnă a esCâtRĂ „a tace 
să dispară ceva pe neașteptate, a asGAălIRS ceva ca 

iscusintă, (fig.) a ascunde, a denatura, a falsitica””; 
regizarea istoriei presupune, vrem, nu vrem, o înaltă 
artă a scamatoriei bazate nu pe iluzionism, ci pe 
ridicarea la rang de adevăr a celei mai putrede 
minciuni, a crimei celei mai odioase. Dacă toată lumea 
ştie că: „SCAMATORIE s.f. (este) 1. Arta de a face 
lucruri ce par miraculoase (dispariţii și apariţii de 
obiecte, înlocuirea unora cu altele etc.) datorate 
dibăciei și iuţelii, boscărie, panglicărie. 1. Potlogărie, 
șterpelire””, puţini îşi dau seama că scamatoria, 
adică boscăria, șterpelirea în istorie este sinonimă 
cu: ESCROCHERIE, HOTŢIE, IMPOSTURĂ, 
ÎNŞELĂCIUNE, ÎNȘELĂTORIE, PUNGĂȘALĂ, 
PUNGĂȘIE, ȘARLATANIE, ȘMECHERIEO, ceea ce 
înseamnă CRIMĂ ISTORICĂ, uciderea unei naţiuni. 

Uciderea istoriei românești a început în anul 1946 cu 
o serie de articole semnate de Mihail Roller în 
„Scânteia”, „Contemporanul”, „Veac Nou”, apoi în 
„Lupta de clasă”, „Studii” etc., adunate într-un volum 
publicat în trei ediţii”; era ghidul, programul de bază 
după care s-a alcătuit o nouă istorie apărută și ea în trei 
ediţii: 1947, 1948 și 1952”, — istorie despre care, într-o 
comunicare făcută în şedinţa plenară a Institutului de 
Istorie și Filosofie al Academiei în ziua de 10 septembrie 
1949, se spunea că: „Neîntocmirea unei noi istorii a 
României ar fi însemnat a lăsa în mâna dușmanului de 
clasă o armă ideologică împotriva clasei muncitoare”, 
lucrare care a fost întocmită „În focul luptei împotriva 
claselor exploatatoare, folosind la maximum tot ce cra 
cucerit în 1946-1947” deoarece „Zi de zi trebuie să dăm 
dovadă că ne concentrăm efortul și puterea de muncă 
pentru a aplica în viaţă sarcina de cinste pe care 
partidul a încredinţat-o istoricilor, de a studia și lămuri, 
pe baza învățăturilor lui Marx, Engels, Lenin, Stalin, 
lupta poporului pe teritoriul R.P.R. din vremurile cele 
mai îndepărtate până azi, de a combate influența 
cosmopolită a școalei istorice burgheze, de a transforma 
științele istorice din ţara noastră într-o puternică armă 
ideologică, pusă în slujba poporului muncitor, în slujba 
educării constructorilor socialismului, folosind la 
maximum marile cuceriri ale științei sovietice”. 

Acesta a fost principiul de bază al noii noastre istorii 
din care s-a adăpat şi regizorul de filme istorice Sergiu 
Nicolaescu. Și, pentru că am arătat doar un aspect al 
principiilor care au stat la baza istoriei noastre 
bolşevizate, vom da doar un banal exemplu de „adevăr” 


regizat de bolşevici: „În septembrie 1924 are loc o 


răscoală în Basarabia cu centrul la Tatar Bunar. Această 
răscoală a avut o aploare mare, cuprinzând o mulțime 
de sate din împrejurimi. Principala lozincă a răscoalei 

| ia sovietică” și reintegrarea ei la Uniunea 

Sovietică”, Dacă în fragmentul de mai sus bolșevicul 
Roller spune adevărul, exagerând doar „amploarea 
mare” a răscoalei, „cu o mulțime de sate” participante, 
pe care nu ni le spune (pentru că a fost doar unul 
singur), continuă să-și verse spuma otravei roșii de 
Moscova pentru acoperirea adevărului, cu scopul 
formării unei noi concepții a omului nou: „Represiunea 
a fost cruntă. Prin focul artileriei, câteva sate au fost rase 
de pe suprafaţa pământului, unii răsculați fund 
executaţi pe loc. Satul 'Tatar-Bunar a fost bombardat 
timp de 5 ore și incendiat. Au fost uciși mii de ţărani” '. 





Satul cu pricina se află pe dreapta Cogâlnicului, în 
amonte de vărsarea sa în lacul Sasic, la nord de Valul lu: 
Traian. Din 7 octombrie 1925 a făcut parte din plasa 
Chilia Nouă a județului Ismail; întreaga plasă avea, în 
1930, 23 de sate si 2 orașe, cu un total de 36.182 
locuitori, din care 17.050 în orașul Chilia Nouă și 7.404 
în orașul Vâlcov'”; reiese, așadar, că în cele 23 de sate 
ale plasei Chilia Nouă se aflau 11.728 de suflete în 1930; 
în 1924 cu siguranță numărul locuitorilor rurali era cu 
mult sub 10.000. După Roller înseamnă că au fost uciși 
țăranii dintr-o jumătate de plasă, sau chair mai mulți; 
deși în zonă satele erau foarte rare, Roller spune că au 
fost rase câteva, şi încă prin bombardamente de 
artilerie, bombardându-se timp de 5 ore numai satul 
Tatar-Bunar. Câtă neruşinare să se verse atâta otravă 
asupra statului și a armatei române care pe vremea 
aceea nu era comandată de generali de teapa lui 
Militaru şi Stănculescu, ca în decembrie 1989; se afla 

sub comanda unuia dintre cei mai mari conducători ai 
ţării din toate timpurile, regele Ferdinand I. Nu poate 
nega nimeni faptul că au fost împușcați câțiva bolșevici 
infiltraţi, care au vrut să fugă pe Valea Cogâlnicului, ori 
că s-au efectuat peste 100 de arestări pentru 
interogări!”; motivul îl recunoaște răspicat chiar Roller. 
Dar, de la adevăr și până la descrierea apocaliptică, 
minciuna devine de-a dreptul înspăimântătoare. 

Aceasta este istoria învățată de omul nou, format de 
comunism. Probabil că şi regizorul Sergiu Nicolaescu își 
dă uneori seama că istoria comunistă este o minciună, 
dar crede că, adăugându-i măcar câteva minciuni 
cimentate despre evenimentele de la sfârșitul anului 
1989, poate consolida istoria comunismului cu față 
umană care ni s-a promis de către șeful său în acele 
momente. Este o altă regizare a domniei sale care, 
împreună cu filmele „istorice” regizate de-a lungul 
epocii de aur, nu valorează în fața istoriei nici cât un 
episod din MEMORIALUL DURERII realizat de o 
INTELECTUALĂ - LUCIA HOSSU LONGIN. 

Poate că nu ne opream la exemplul despre minciuna 
bolșevică cu Tatar-Bunar dacă recent nu am fi citit 
inepţia cum că Armand Călinescu (foto), „înscris în 
Partidul 'Tărănesc”, „În urma demonstrării implicării 
comuniștilor în incidentele de la Tatar-Bunar (1934), 
contribuie decisiv la scoaterea în afara legii a partidului 
ce acţiona împotriva intereselor statului român”"”. În 
primul rând, „incidentele de la Tatar-Bunar” nu au avut 
loc în anul 1934, ci în septembrie 1924”, iar scoaterea 
partidului comunist în afara legii a avut loc la 5 aprilie 
1924, printr-o „Ordonanţă militară pe baza căreia se 
interzice de fapt activitatea Partidului Comunist din 
România”'”; aşadar, cu șase luni înaintea „incidentului 
de la 'Tatar-Bunar” nu se putea influența ordonanța din 
cauza acestui eveniment. Pe de altă parte, din 19 
ianuarie 1922, România era condusă de un guvern 
liberal în frunte cu LI.C. Brătianu, guvernare 
consolidată la începutul lunii martie 1922 prin alegeri 
parlamentare'”; fără comentarii! 

Am sperat că după 1989, mai ales după prăbușirea 
URSS-ului condus de Gorbaciov, în care își puseseră 
speranţele cei care ne făgăduiseră un „comunism cu 
faţă umană”, istoria românilor va fi repusă în drepturile 
cuvenite; speranța era îndrituită; au fost alcătuite noi 
programe școlare și s-au tipărit manuale care 
întrezăreau mari nădăjduințe!”. Nu a fost să fie, zice 
românul după dispariţia speranţei. „Necuratul”, 
„duşmanul din umbră” al românismului şi-a vârât din 
nou coada; mult mai abil decât în perioada 1946-1950; 
falsul grosolan nu ar mai fi avut efect; s-a introdus 
metoda mult mai eficientă a implantării necunoașterii: 
simplificarea banală, ridicarea banalităților deasupra 
evenimentelor cruciale, reducerea orelor de istorie în 
predare şi manualele alternative, care pot fi foarte bune 
la matematică, fizică, chimie; istoria unui popor nu 

poate fi alternativă; istoria unui popor a fost, este și va 
rămâne aceeași, atâta timp cât poporul își păstrează 
Hinţa naţională. Oare din care parte ne loveşte 
„necuratul”, „dușmanul din umbră”, care vrea să ne 
termine până și istoria profitând de cea mai cumplită 
decădere care s-a abătut vreodată asupra 
învățământului românesc? Degradarea permanentă a 
învăţământului, a istoriei, şi minciuna care nu se mai 
termină, la fel ca şi tranziţia, m-au determinat să accept 
răspunderea pentru această revistă. 


1) Florin Marcu, Constant Maneca, Dicţionar de neologisme, 
Editura Academiei, București, 1978, p. 595. 

2) Ibidem, p. 1029. 

3) Ibidem, p. 919. 

4) Ibidem, p. 406, 

5) L. Aurel Candrea, Dicţionarul enciclopedic ilustrat „Cartea 
Românească”, Editura „Cartea Românească” SA,, 
București (1931), p. 111]. 

6) Luiza Seche, Mircea Seche, Dicţionar de sinonime al 
limbii române, Editura Academiei, Bucureşti, 1982, p. 819. 

7) Mihail Roller, Probleme de istorie. Contribuţii la lupta 
pentru o istorie științifică în “R.P.R., Ediţia a IIl-a, 
completată, Editura P.M.R., 1951, 232 pp. 


8) Idem, Istoria R.P.R., Manual pentru învățământul mediu, 

762 pp. 

Enciclopedică Română, București, 1971, p. 329. 

17) Ibidem, p. 325. 

18) Amintim doar: Mihai Manea, Adrian Pascu, Bogdan 
Teodorescu, Istoria românilor din cele mai vechi timpuri 
până la revoluţia din 1821 — Manual pentru clasa a XI-a, 
Editura Didactică și Pedagogică, R.A., București, 1992, dar 
mai ales ediția revizuită în 1993, 400 pp. Al doilea manual 
dătător de speranțe: Mihai Manea, Bogdan Teodorescu, 
Istoria Românilor de la 1821 până în 1989 - Manual 
pentru clasa a XII-a, Editura Didactică și Pedagogică R.A., 
București, 1995, 416 pp. 











UN IN VAS ZOOMORFE UNICAT 
ÎN ȚARA NOASTRĂ, 
PĂSTRAT ÎN COLECŢIA 
MUZEULUI JUDEŢEAN ARGEȘ" 


Între piesele din colecţia veche a Muzeului Judeţean 
Argeş, se află un vas ceramic zoomorf şi anume un 
urcior în formă de berbec (ar. inv. IL. V. 2696). 
Proveniența vasului nu este certă. El face parte din fosta 
colecţie a Ateneului Popular „G. Ionescu-Gion” din 
Pitești, condus de Tantiana Bobancu între 1928 și 1948, 
laolaltă cu mai multe mănuși de amfore ștampilate 
descoperite la Cetăţeni în vechile săpături efectuate în 
staţiunea arheologică de pe Dâmboviţa superioară de 
către Dimitrie Butculescu sau, mai probabil, Iache 
Băjan. Însă chiar dacă nu există nici o îndoială asupra 
faptului că ștampilele amforice au fost descoperite la 
Cetăţeni, această provenienţă nu este asigurată în mod 
obligatoriu și pentru vasul prezentat aici, întrucât atât 
Butculescu cât și Băjan s-au remarcat în epocă drept 
colecționari pasionaţi de antichități, iar starea bună în 
care se păstrează vasul sugerează mai degrabă 
apartenenţa sa la un inventar funerar mai curând decât 
la un complex de locuire. 


m DRAGOȘ MÂĂNDESCU 


Urciorul este lucrat dintr-un lut de bună calitate, ars 
uniform, oxidant. Întreaga sa suprafaţă a fost acoperită 
cu vopsea roșie, căzută pe alocuri, peste care s-a depus 
în timp o crustă de calcar. Vasul a fost modelat într-un 
tipar ce redă forma unui berbec, cu cap proeminent și 
coarnele răsucite. Picioarele animalului sunt îndoite 
sub corp și sprijinite pe o bază-,soclu” paralelipipedică, 
fără alte reprezentări figurate. Din creștetul animalului 
este modelat tubul de scurgere al urciorului, mărginit la 
buză cu o bordură bine marcată. Vasul este prevăzut în 
partea superioară cu o toartă mai puternic arcuită spre 
tubul de scurgere, având o subțire șănțuire 
longitudinală ce-i conferă un aspect pseudo-bifid. 
Înălțimea totală a vasului este de 16,4 cm, lungimea de 
15,2 cm şi lăţimea de 7,8 cm. Dimensiunile „soclului” 
paralelipipedic sunt de 7,5 cm x 6 cm. 

Astfel de vase figurate au fost produse la cumpăna 
celor două ere (sec. I a.Cr. — II p.Cr.) pe litoralul nordic 
al Mării Negre. Cel puţin două centre de producere a 





acestui up de recipient au fost localizate la Olbia și 
Panticapeum. Din mediul polisurilor grecești nord- 
pontice, ele au tost preluate în sec. I p.Cr. de triburile 
sarmatice și vehiculate către vest. Sugestivă în acest sens 
este prezenţa unui urcior în formă de berbec, alături de 
vase romane din bronz, în inventarul mormântului 
tumular sarmatic de la Todorovka-Olănești (Republica 
Moldova). Cu siguranță, tot din sudul Basarabiei, poate 
chiar de la Olbia, provenea un urcior în formă de 
berbec aflat în Muzeul de Antichităţi ale Pontului Scitic 
organizat la Chișinău, în a doua jumătate a sec. al XIX- 
lea, de către Ion C. Surucean, știut fiind că, încă din 
timpul studiilor liceale, acest pionier al arheologiei 
basarabene a efectuat numeroase și insistente cercetări 
de teren la Porutino. 

Caracterul de unicat al acestei piese cu reprezentare 
zoomorfă nu se restrânge doar la zona Argeșului, ci este 
valabil pentru întreg spaţiul ţării noastre. 'Trebuie 
amintit aici, totuși, un alt unicat de același gen din 
spațiul carpato-dunărean, și anume vasul în formă de 
cap uman descoperit în dava getică de la Poiana (jud. 

Galaţi). Acest vas face parte din aceeaşi categorie 
ceramică produsă în atelierele ceramice elenistice târzii 
de pe coasta nordică a Mării Negre (caracteristicile 
tehnice ale piesei de la Poiana sunt, practic, identice cu 
cele ale urciorului aflat în colecția muzeului argeșean: 
pastă cărămizie, compactă și bine arsă, acoperit pe toată 
suprafaţa cu o angobă brun-roșcată). Vasul 
antropomorf de la Poiana — remarcat ca unicum în 
lumea geto-dacă încă de la prima sa publicare -— a fost 
datat în sec. II-I a.Cr. pe baza analogiilor nord-pontice 
și considerat de inspiraţie dionisiacă. 

„Nu se cuvine a încheia fără a atrage atenția asupra 
faptului că vasele figurate zoomorfe elenistice târzii 
(precum cel din colecția Muzeului Judeţean Argeș) 
şi-au lăsat amprenta asupra ceramicii culturii geto-dace 
clasice, influența lor, exercitată foarte probabil pe 
fiheră sarmatică, ducând la apariţia așa-numitelor „vase 
paralehpipedice cu tub de scurgere” autohtone, 
întâlnite exclusiv în davele geto-dace de pe Siret 
(Poiana, Răcătău, eventual și Brad). 


Urcior zoomorf. 
Colecţia Muzeului 
Judeţean Argeș. 


(Foto — Remus Cârstea, 
2005, și desen — 
Nicoleta Tudose, 2005). 





Intr-o formă extinsă, materialul de față * V. Sîrbu, Representations zoomorphes “ÎL. Glodariu, Relaţii comerciale ale 
se află sub tipar în „Argesis”, seria'  sur/en ceramique dans le monde des Daciei cu lumea elenistică și romană, 


Istorie, XIV, 2005. 


' Pentru importantele informaţii asupra 1995, 1-2, p. 191. 


geto-daces, în „ILhraco-Dacica”, 16, 


Cluj-Napoca, 1974, p. 45, 215 și pl. 23, 
39 (C34/35). 


| E ş RE 3 FE 4 îm 3 i sas Ș în 
provenienței  urciorului, datorăm S. Kurcatov, V. Bubulici, Sarmarskoe *g, Sanie, Civilizaţia romană la est de 


multumiri domnului prof. Ion Nania pogrebenie iz kurgana y s. Olăneşti — 


40 let s pustija, în vol. Interferenţe Me iciouo sasea Î8 Posta Is) a 
cultural-cronologice în spaţiul nord- ii due .N.j, lași, 


pontic, Chișinău, 2003, pp. 297-299 și 


(informaţie publică 28 octombrie 2005 
și informaţie personală 24 decembrie 
2005). La rândul său, domnul prof. 
univ. dr. Radu Stancu ne-a precizat 
proveniența vasului din cadrul 
colecției Ateneului Popular E ei 
lonescu-Gion”. Îi mulţumim și pe 
această cale. 


fig. 5/2. 


“N. Chetraru, Din istoria arheologiei 
Moldovei (Basarabia și Transnistria), 
Culturi vechi din Moldova, Chișinău, 
1994, p. 52, 62 şi fig. 14. 

“R. Vulpe, $. Teodor, Piroboridava. 


Carpaţi și romanitatea pe teritoriul 


1981, pp. 5455 și pl. 6/1-2. 

"V. Sîrbu, op. cit., p. 187-198. 

»G. Florea, Ceramica pictată dacică. 
Artă, meșteșug și societate în Dacia 
preromană (sec. ] a. Cr. - 1 p. Cr.), 
Cluj-Napoca, 1998, pp. 138-139 și pl. 
24/1, 6-9. 


2 ă . x» - 
Anticnye gosudarstva Severnogo Așezarea geto-dacică de la Poiana, 


Prieernomor'ja, Arheologija SSSR, 
Moscova, 1984, p. 231 și pl. 146. 

Despre DEBALVS PER SCORILO 


În 1989, într-o lucrare despre o sărbătoare 
multimilenară din spaţiul românesc, suprapusă de una 
dintre sărbătorile de mare sacralitate și importanţă 
creștinească, apărută într-un volum obscur de articole, 
realizat prin litografiere, pe plan local,” abordam 
succint și problema celebrei inscripții DECEBALVS 
PER SCORILO”. Socotind-o una din marile descoperiri 
lingvistice de pe teritoriul ţării noastre, care a rămas cu 
aceeași interpretare greşită până azi, după 50 de ani de 
la descoperire, găsim de cuviință să o readucem în 
discuţie, pentru a fi restituită istoriei cu adevărul 
cuvenit. 


= VS ZA 
cel Dry 
. aj 


Bi ION NANIA 


În 1954, la Grădiştea Muncelului, s-au găsit 
fragmentele faimosului vas cu inscripția DECEBALVS 
PER SCORILO”. De forma unei pâlnii mari, vasul este 
înalt de 0,70 m, cu diametrul gurii de 1,25 m; are pereţii 
groși de 1,5-3 cm și grosimea buzei de 5 cm. „Sub buză, 
au tost aplicate patru ștampile în relief, perfect legibile, 
aşezate simetric la distanţă de 0,45 m una de alta. 
Stampilele sunt alcătuite din două părți deosebite. Pe 
prima se citește în caractere latine (răsturnate) numele 
DECEBALVS, iar pe cealaltă PER SCORILO. Vasul 
nefiind întreg, din cele patru stampile. s-au păstrat 
numai două întregi, iar din a treia numai prima parte: 


pup 2 d e 

— i. po. 

1" 
L d 

DECEBALVS. Lipseşte porţiunea unde în mod normal 
ar trebui să fie cea de a patra pereche de ștampile 
(sic!)””,. 

Având în vedere caracterul latin al literelor cu 
formele lor dm jurul anului 100 d. Cr., inscriptia celor 
două ştampile ar însemna, în limba latină, „Decebalus 
prin Scorilo””. Dar, „Lăsând la o parte faptul că 
preopoziția per cere acuzativul (de o abreviaţie a lui 
Scorilonem ne îndoun că ar putea fi vorba), nu găsim 
nici sensul, nici analogia unei asemenea inscripţii pe 
vase: «Decebalus per Scorilo». Olarul (sau proprietarul) 
Decebalus a făcut acest vas prin (ori pentru?) Scorilo 
(olar și acesta, sau proprietarul al doilea?). În cazul 
când atât Decebal, cât şi Scorilo ar fi meșteri, ar fi curios 
ca amândoi meșterii să poarte numele istorice ale unor 
căpetenii dacice, cunoscute din alte izvoare. Nici nu se 
găsesc analogii pentru o asemenea interpretare, în care 
cuvântul per să apară în această legătură. 

Să fie numai Scorilo numele meșterului executant, 
iar Decebal numele regelui dac care a dispus 
executarea vasului? Și în acest caz ne izbim de greșeala 
gramaticală și de lhpsa unei analogii convingătoare. A-i 
atnbui lui per sensul de «pentru» ni se pare prea 
arbitrar și chiar cu neputinţă. În faţa acestor greutăți de 
a da un sens celor două stampile în limba latină, ne-am 
gândit la posibilitatea tălmăcirii inscripției cu ajutorul 
limbu dacice”. Și autorii continuă: „noi credem că în 
DECEBALVS PER SCORILO trebuie să vedem o 
indicație a proprietarului vasului cu filiaţia lui: 
Decebalus fiul lui Scorilo. În acest caz, per ar însemna 
fiu în limba traco-dacă, atestat în onomastica tracă în 
mai multe rânduri, în compuse ca Ziper, Eptaper, 
Reciper, Seiciper etc. Am avea, prin urmare, credem 
noi, indicația prețioasă în limba dacă a proprietarului 
rege Decebalus, fiu al lui Scorilo”. (Traducerea a fost 
susținută cu insistență”, ajungând, cum era și firesc, și 
în paginile manualelor școlare“). 

Discuţia a fost reluată de mulți lingviști și istorici, 
pentru a lămuri pe per. D. Decev dă o listă de 
antroponime, trado-dace compuse în care al doilea 
element este -poris, -porus, -por: Auluporis, Daleporis, 
Epteporis, Pieporus, Mucapor ş.a.”. Luând de bază un 
presupus 1.€. e per- „a naște, a produce; pui, făt, fiu”, 
stabilit la sfârşitul deceniului al Illlea din secolul 
trecut'”, ajunsese la concluzia că per (-poris) ar 
însemna fiu!'”. În 1957, V. Georgiev avansează ideea că, 
de fapt, „per”, „fiu” ar proveni din lat. epuero-, puer”. 

Cu toate că despre s.m. lat. puer, eri „| Nu se ştie bine 
originea. Se crede că pu e îndrudit cu pu- din sanscr. 
putra-s «fiu». În numele de robi, ca Marcipor, puer s-a 
contras în por și o nu €e lung. Breal]”. „Copil, băiat. 
Hor.(aţiu) Se puero. Pe când era copil. Cic.(ero) A 
puero sau a pueris. Din copilărie. Cic.(ero) E pueris 
excedere. A ieși din copilărie. Cic(ero) Semper esse 
puerim. Că e pururea copil.”"” 

La prima vedere lat. puer, eri s-ar părea că rezolvă 
foarte simplu problema în discuţie, mai ales că ulterior 
s-au descoperit la Ocniţa, judeţul Vâlcea, trei fragmente 

dintr-un vas cu inscripţie în limba greacă”, care se 
traduce „Regele Thiamarkos a făcut (vasul)...””, dar, în 
ceea ce priveşte inscripția de la Sarmizegetusa, „Citirea 
ei în limba latină implică acceptarea abrevierii 
cuvântului Scorilo (nem) și absenţa verbului fecit, adică 
inscripţia ar fi fost Decebalul per Scorilo (nem) (fecit) 
— Decebal a făcut (vasul) prin Scorilo, adică o lectură 
apropiată celei de pe vasul de la Ocniţa. Pe de altă 
parte, per în limba traco-dacică se presupune a însemna 
„Hu” şi se găseşte în antroponime numai post-pus 
(Ziper, Seiciper), dar în limba albaneză, despre care se 
presupune că are și un fond de cuvinte traco-dacice, se 
întâlnesc antroponime de felul Pergega, Perdodo, per 
indicând, poate, iniţial filiația. Se adaugă împrejurările 
că în miile de vase ștampilate romane nu există nici o 
analogie pentru felul cum sunt amplasate cele două 
ștampile (DECEBALVS și PER SCORILO) de cinci 
(sic!) ori pe acelaşi vas de cult şi că ambele 
antroponime aparţin unor regi daci, încât semnatarul 
acestor rânduri consideră că este de preferat lectura în 
limba dacică, adică „Decebalus fiul lui Scorilo”.!* 

Lăsând la o parte faptul că până în prezent nimeni, şi 
nici chiar „semnatarul” interpretării nu cunoaşte limba 
dacică, întrebarea logică e alta. Ce rost avea să se 
consemneze pe vasul de cult de la Sarmizegetusa că 
Decebal era tul iu Scorilo, când, în acel moment, toţi 
dacii știau al cui fiu era regele lor? 

Având în vedere că Rusaliile sunt o sărbătoare (de 
fapt sărbători) multimilenară/ (re) în spațiul românesc'”, 
etnocultura ne poate pune în evidenţă date importante; 
în acest scop redăm concluzia unui studiu remarcabil 
pentru dovedirea adevărului despre inscripţia în cauză: 
„Vasul a putut fi folosit cu rol ritual la moartea lui 
Scorilo (sau chiar după moartea lui Sconilo, n.n.) și 
apoi, cu prilejul împărțirii apei în zilele când avea loc 
cinstirea sufletului său, cu ocazia pomenirii „Moşilor”. 
Oricum, vasul acesta nu putea avea decât un rol cultic, 
consacrat lui Scorilo. La această concluzie ne duce 
interpretarea inscripției: DECEBALVS PER SCORILO 
(dedicante).” Decebal, în numele lui Scorilo care 
dedică (consacră) vasul”'” adică, pe scurt, „Decebalus 
pentru Scorilo”. 

În vederea acestei realităţi se aduce un argument 
indubitabil: „O AMFORĂ votivă, aflată la Muzeul 
Arheologic din Blois, departamentul Loir-et-Cher 
(Franța), prezintă această uimitor de asemănătoare 
«analogie» cu inscripția lui Decebal, prin aceleași 
majuscule latine imprimate, ca la Sarmizegetusa, pe 


vasul crud încă, și anume: «IVIELA PER DIANA». Or, 


nu numai că din punct de vedere gramatical Diana este 
tot la cazul ablativ (feminin), ca și Scorilo (masculin), 
dar această zeiţă, îngrozită de chinurile mamei sale 
Leto, atunci când l-a născut pe Apollo, a cerut Zeului 
suprem favoarea să rămână pentru totdeauna fecioară. 
Ca atare, ea nu a mai putut avea vreun FIU sau eventual 











Restituiri 





fucă, cu numele TVIELA și, fiinţă celestă fiind, nu a 
putut fonda nici vreo «Oficină» ceramică, la care să-l fi 
luat pe 'Tutela asociat. În schimb, acest Tutela fiind 
probabil un vânător pasionat, a pus — ca și Decebal — să 
i se facă o Amforă specială, cu ARBALETA -— simbolul 
Vânătorii — pe ea, pe care a dăruit-o Dianei să-l ajute la 
vânătoare: IVIELA PER DIANA = lutela (dăruiește 
acest vas) PENTRU Diana..." 

Socotim că inscripţia de la Grădiștea Muncelului este 
una dintre marile descoperiri, cu o importanță pe 
măsură pentru istoria noastră; în acest caz este 
nepermis ca noul tratat „Istoria românilor”, vol. 1, 2001, 
publicat sub egida Academiei Române, să nu 
consemneze și această variantă a traducerii, chiar dacă 
marii noștri savanți de azi, din domeniul istoriei, nu 
sunt de acord decât cu interpretările de acum 530-100 de 
ani. Știm că domniile lor au astăzi mari posibilități să 
meargă pentru documentare prin muzeele și arhivele 
din Apus; nu era rău dacă autorul, în călătoriile sale, 
făcea un popas și la Muzeul Arheologic din Blois pentru 
a se vedea dacă este sau nu adevărată existența 
inscripției amintite, pentru a-i afirma sau infirma 
existenţa doar într-o singură propoziţie, în nota 2 de la 
subsol, fără să atingă cu nimic concluziile Domniei Sale 
și ale marilor noștri istorici și arheologi care au 
întreprins săpăturile arheologice de la Grădiştea 
Muncelului. 

3) C. Daicoviciu, A. Bodor, Șt. Ferenczi, N. Gostar, M. 

latin-român complet, Ediţia a Vl-a, Editura Viaţa 

Comandanți de elită 


Să întoarcem o pagină din istoria Jandarmeriei Române și 
să aducem mai aproape de noi chipurile a doi comandanţi de 
altădată ai acestei arme: generalii Barbu Pârâianu și lon 
Bengliu. Ne amintim că se născuseră pe vatra de legendă a 
Jiului și că serviseră în oștire la comanda Regimentului 4 
Argeș, unde se regăsiseră în același spirit și-n aceleaşi năzuinți, 
în mari înfăptuiri, ca să lase în urma lor o dâră luminoasă. 

Cine nu se oprește în fața Porții Eroilor din Tiivalea 
Piteştiului spre a se reculege citind numele argeșenilor care 
și-au dat viaţa, la 1877-1878 şi-n 1916-1918, pentru neatârnarea 
Pauriei și făurirea României Mari? Poarta fusese ridicată în 
1927, la comemorarea unei jumătăți de veac de la asalturile 
vijelioase de la Griviţa, Plevna, Smârdan, Rahova, și la 10 ani 
de la crâncenele și victorioasele bătălii de la Mărăști, Mărășești 
și Oituz, prefațate la Bran, Homorod și Valea Mare, pe văile 
Jiului, Oltului și Topologului. Monumentul din Trivale este 
opera colonelului Barbu Pârâianu, ca și monografia „Poarta 
eroilor”, o admirabilă frescă a patriotismului argeșcan, 
scrisă cu talent literar și cu răbdarea istoricului. Tot atunci, 
comandantul-scriitor elaborează într-o splendidă documentare 
și stil literar „Istoricul Regimentului Argeș nr. 4”, cu 
sublinierea în subtitlu. Cu ocazia jubileului de 50 de ani 
(1877/1927). În anii 1934-1938, Barbu Pârâianu, înaintat 
general, s-a aflat la comanda Corpului de jandarmi. Și cu 
vocaţia lui de conducător a dotat posturile de jandarmi cu 
sedii sistematic clădite în toate comunele rurale, având ȘI 
ideea nobilă de a le atribui nume ale eroilor autohtoni. 

Într-o alocuţiune a generalului la o serbare în satul său, 
acesta spunea: „Să legăm trecutul de viitor! 

Deși plecat demult de pe aceste locuri dragi ale copilăriei 
mele, am căutat să-mi arăt iubirea caldă ce păstrez satului meu 
natal. M-am gândit să mă leg de comuna mea și prin câteva 
opere, dovedind prin aceasta că dragostea pentru memoria 
părinților mei e sfântă. Am înălțat și acest monument întru 
proslăvirea eroilor andreeșteni, care și-au jertfit viața pentru 
plămădirea României Mari. Acei care aveţi o vârstă mai 
înaintată, cunoaşteţi cu câte jertfe sângeroase s-a tras hotarul 
TITS TR RIEUCr | țării noastre, Mi de 
li e cupa i IvVoinici — floarea țării — a 
REGIMENTULUI ARGEŞ No 4 trebuit să piară în focul 

îi enrs i bătăliilor, luptând cum 
nici o altă nație n-a 
luptat, ca să-și apere glia, 
acea glie moștenită din 
moși — strămoși. Noi 
trebuie să legăm trecutul 
de viitor prin aceste 
stânci de granit, în care 
| [se cristalizează voinicia 
= tă la soldatului român. Așezat 

la această răspântie 
îdde drumuri, el — 

„| Pagina de titlu a cărții generalului Barbu Pârâianu 
-] Istoricul Regimentului 4 Argeș, cum arăta în 1927, cand a fost editată. 

monumentul — va vorbi tuturor, arătând trecutul, ca ȘI 
obligațiile viitorimei. 

Am ridicat aici și un local pentru postul de jandarmi, ca să 
fie Andreeștii colț de ordine și disciplină, ordinea și disciplina 
stând la baza dezvoltării unui popor. Am pus apoi piatra 
fundamentală a unui cămin cultural, pe care făgăduiesc a-l 
termina cât mai curând, înzestrându-l cu cele trebuincioase, în 
cl găsindu-și lumină toți cei însetaţi de ea. Mai vă dau o 
făgăduială: din satul acesta voi căuta să ridic 10 vlăstare care, 
la rândul lor, să ridice comune. | 

ȘI acum, când ne găsim în faţa acestui monument vorbitor 
al eroismului românesc, gândul nostru, al tuturor, să se 
îndrepte către cel mai mare Român, M.S. Regele Carol al 
II-lea, căruia îi urăm domnie îndelungată și fericită, pentru 
binele neamului și al ţării, urându-i ca-n războiul de mâine să 
ducă la gloria străbună drapelele sub care vom lupta!” P 

Generalul îi respecta pe săteni în egală măsură cum îl 
aprecia și pe regele țării. 

După ce-i succedase lui Barbu Pârâianu la 4 Argeș, 
generalul Ion Bengliu se aflase și la comanda Școlii 
Pregătitoare de Ofiţeri din Piteşti și-i urmase şi la comanda 
Jandarmeriei Române, în anii de zbucium 1938-1940. 
Evacuările. armatei, instituțiilor statului și unei părți a 
populației din teritoriile românești smulse cu brutalitate de 
vecinii râvnitori s-au desfășurat, cu tot dramatismul lor, în 
ordinea asigurată și sub scutul Jandarmeriei, ca pe urmă tot 
ea, Jandarmeria, să asigure paza teritoriului şi a noilor 
frontiere. Dă 

lar ca o notă aparte a patriotismului generalului Ion 
Bengliu, redăm, în rezumat, o scrisoare din 1940: „Stimate 
Domnule Director (prot. Theodor Gâlcescu - n.n.). Dacă aș 
avea timp cât de puţin disponibil, dacă ritmul trepidant al 
funcției ce îndeplinesc în vremuri nu tocmai ușoare mi-ar 
îngădui, aș fi foarte fericit să răscolesc puţin din bunele 
amintiri ale copilăriei mele din Târgu-iu și mai ales să 
recapitulez ceva din vremea școlăriei mele la Liceul «Tudor 
Vladimirescu», pe atunci numai un modest gimnaziu, totuși 
cu profesori minunați, de la care am învățat prima buche mai 
răsărită și care mi-a servit ca piedestal în pregătirea mea 
pentru viaţă (...). General de divizie lon Bengliu, 
comandantul Corpului de Jandarmi”. Era vorba despre 
aniversarea a 50 de ani de la înfiinţarea școlii (1890). 

În iunie 1940, după încheierea operaţiunilor de 
reorganizare a Jandarmeriei dictată de noile modificări 
geopolitice, Jon Bengliu este înaintat în gradul cel mai înalt al 
ierarhiei, general de corp de armată; ca de aici să-și 
dovedească încă o dată disponibilitățile în știința militară și 
autoritatea în condiţiile de neliniște în care se găsea România 
și-n care jandarmii s-au angajat în luptă pentru reîntregirea şi 
apărarea fiinţei naţionale a românilor. 

» „Gorjanul”, an. XIII, nr. 45, Tg. Jiu, 13 decembrie 1936, 

colecția de la Arhivele Statului, Filiala Gorj. Ziarul 


„Gorjanul” a fost înfiinţat la Tg. Jiu, de argeșeanul Jan 
Bărbulescu din comuna Bogaţi. 

O călugăriță din neamul Craioveştilor 
și ctitoriile sale mușcelene 


Deși despre faptele și personalităţile puternicului 
neam al boierilor Craiovești s-a scris mult în 
istoriografia noastră, nici până azi nu s-a dat un răspuns 
sigur la întrebarea — ce persistă de peste un secol — dacă 
Neagoe de la Craiova a mai avut, pe lângă cei patru fii 
cunoscuţi (Barbu, Pârvu, Danciu, Radu) și o fiică. Iar 
dacă aceasta a existat, cine a fost şi cum s-a împlinit 
destinul e? 

În urmă cu mai bine de șapte decenii, istoricul și 
genealogistul Ioan C. Filitti, o autoritate în materie la 
vremea aceea, susținea că pentru a împăca titulatura lui 
Neagoe voevod cu rudenia lui netăgăduită pe care o 
avea cu Craioveştii „s-a admis de toţi istoricii noștri, fără 
vreo dovadă documentară, că Neagoe a fost fiul lui 
Basarab cel Tânăr şi al Neagăi, sora Craioveştilor”. Şi 
într-adevăr, aproape toţi corifeii școlii istorice 
românești, începând cu N. Iorga și până la D. Onciul și 
Al. Lapedatu, au admis această ipoteză. | 

„Nu există nici o dovadă că frații Craiovest, fiu lui 
Neagoe de la Craiova, ar fi avut o soră” *— conchidea 
Filitti. Dar dilema a continuat să existe. Și peste alți 30 
de ani, autorul celei mai consistente monografii despre 
originile și rostul băniei din Tara Românească punea 
un semn de întrebare în dreptul termenului „fiică” — 
reprezentând cea de-a cincea descendență din Neagoe 
de la Craiova ban Străhăianul — deși, în mod curios, o 
arăta pe această ipotetică fucă a boierului oltean ca 
fiind căsătorită cu un „Hamza I (din Obislav) ”. Despre 
soțul misterioasei fiice a lui Neagoe aflăm apoi, dintr-o 
altă sursă, că a avut un nepot pe care-l chema tot 
Hamza din Obislav, rudă cu Craioveştiui și cu Neagoe 
Basarab, fiind căsătorit cu Slavna (probabil fuca lui 
Drăghici al lui Stoica mare vornic). În fine, un autor 
reuşeşte să demonstreze că, de fapt, Hamza — căsătorit 
cu o anume Musșa de la Corbi — nu era de baștină din 
Obislav, ci avea numai o parte de moșie în satul cu 
pricina, confuzia sau eroarea datorându-se unei simple 
omisiuni a editorilor documentului care-l pomenește 
pe acest Hamza, și care trebuiau să pună o virgulă între 
numele boierului stăpânitor și numele satului amintit.” 

Să vedem ce spun izvoarele istorice despre 
personajele de mai sus și dacă reuşim, cu ajutorul lor, să 
aflăm totuşi dacă banul oltean a avut o fiică şi care este 
numele ei adevărat. 

Când în urmă cu un veac Nicolae Iorga, pe urmele 
mai vechi ale lui Grigore Tocilescu, citea în pomelnicul 
Craioveştilor ctitori de la bolnița Mănăstirii Bistriţa 
numele Mușa, înscris între Neagoe (tatăl său) şi Radu 
(fratele ei mai mic), se întreba nedumerit: „Muşa să fie 

mamă ?”.* Pomelnicul începea cu Pahomie (numele de 
călugăr al lui Barbu Craiovescu marele ban) şi conunua 
cu Salomia (ce era soția lui Barbu, numită ca mirean 
Neguţa sau Neagoslava) și apoi cu cele ale fraților lui 
(după tată), Pârvu, Danciu și Radu. Așa s-a păstrat 
misterul în jurul personajului nostru, pentru că puţini 
au intuit că sub numele multiplu jupanita Mușa, 
monahia Magdalina, călugărița Magdalina Cârjoaia, 
Jupaniţa lui Hamza, jupanița Cârjeoane sau Cârjoane — 
toate acestea întâlnite în documente — se afla, de fapt, 
chipul celui mat mic copil al lui Neagoe de la Craiova și 
unica fucă a acestuia. 

E drept, numele nu pare a fi tocmai românesc, dar 
nici mama Mușei nu era autohtonă, ci provenea — se 
spune” — dintr-o familie de nobili sârbi ce-și va fi găsit 
adăpost peste Dunăre, fugind din calea puhoiului 
invadator al turcilor otomani. Mama Mușci se numea 
Vinia” şi a fost cea de-a doua soţie a lui Neagoc de la 
Craiova, după ce prima, Stana — descendentă din 
puternicul neam al boierilor din Florești —, îi dăruise pe 
primul său fiu, Barbu, viitorul mare ban al Olteniei, 
sfetnicul de taină și unchiul înţeleptului voevod Neagoe 
Basarab. lot Vinia a fost și mama fraților Mușe:: Pârvu, 
Danciu și Radu. 

Dacă ţinem seama că Barbu, fratele cel mare, se 
născuse pe la jumătatea secolului al XV-lea (oricum 
înainte de 1453, anul în care presupunem că Vladislav 
al Ilea voevod l-a făcut ban și vlastelin pe Neagoe de la 
Craiova, însurându-l cu Vinia), înseamnă că Mușa se va 
fi născut pe la 14600. 

Tânăra jupaniţă a fost căsătorită mai întâi cu boierul 
mușcelean Cârjeu, vistier al doilea în timpul lui Radu 
cel Frumos.” Acest Cârjeu stăpânea, împreună cu Mogoş 
(fratele sau ruda sa apropiată), Corbii de Piatră, ocina 
de la Micești cu vaduri de moară și satul Malureni 
(Mălureani),” aşezare azi dispărută ca denumire și 
localizată în hotarul orașului Mioveni din zilele noastre. 

Cei doi boieri, Cârjeu și Mogoş, deși nu ne sunt 
indicaţi a deţine importante dregătorii în sfatul 
domnesc, se pare că se bucurau totuși de ceva trecere în 
ochii voevodului lor, Basarab cel Tânăr Tepeluș, din 
moment ce acesta îi trimite în solie (alături de alți doi 
contraţi) la Ştefan Bathory, voevodul Transilvaniei, cu 
scopul de a negocia încheierea păcii între regele 
Ungariei, Matiaș Corvin, și împăratul turcilor. Asta se 
petrecca în vara anului 1478 şi, probabil, Mușa era deja 
soţia vistierului Cârţeu din Corbii de Piatră, altfel nu 
i s-ar fi spus mai târziu Cârjoaia sau Mușa din Corbi, așa 
cum vom vedea. 

Din căsătoria cu boierul mușcelean nu credem că 
Mușa a avut copii, pentru că după moartea soţului va 





stăpâni netulburată întreaga avere agonisită și 
moștenită de la acesta. 

Într-un hrisov din 11 iunie 1503,” Radu cel Mare 
voevod întăreşte „Jupanitei Mușa de la Corbi, ca sa-i fie 
satele, anume Corbii de Piatră, toți, cu tot hotarul. Și 
câte ocine a cumpărat de la Radoslav și de la Badea, fiii 
lui Spânul, pentru 1000 aspri, acestea le-a adăugat 
Corbilor, ca să le fie de arătură. Și iarăși la Mălureani 
jumătate şi cu moara, pentru că sunt ale jupaniţei Mușa 
vechi și drepte ocine, dedine”.* Domnul îi mai 


întăreşte, pe lângă acestea, stăpânirea peste 12 sălaşe de 
țigani, ce vor fi făcut parte din zestrea dată ei de 
Craiovești, la căsătoria cu jupan Câreu. 

mediu românesc şi nu numai — o femeie căsătorită, 
indiferent de statutul său, nu putea fi ea cea 
nominalizată că donează sau efectuează tranzacţii cu 
bunuri din patrimoniul familial, ci numai soţul era cel 
îndreptăţit să facă asta, chiar dacă bunul respectiv 
constituia darul zestral al soţiei. Ceea ce se întâmplă și 
cu satul Mălureanii, pe care „i-a dăruit jupan Hamza” 
Mănăsurii Bistriţa, cum se precizează într-un act din 16 
martie 1494, cu toate că, în fapt, era o donaţie făcută 
de Muşa pentru noua ctitorie a fraților săi Barbu, Pârvu, 
Danciu și Radu. 

Puţine informaţii sigure avem despre Hamza, cel de-al 
doilea soţ al Mușei de la Corbi. Judecând după nume, el 
făcea parte dintr-o familie de nobili sârbi 


SA ela | (probabil de etnie albaneză)” refugiată 

 |peste Dunăre de urgia turcească şi 
| adăpostită pe lângă curtea Craioveştilor. 
i Mi Jupan Hamza mai este consemnat într-un 
(| hrisov din 1496,* împreună cu fiii lui — 


 lrezultaţi, probabil, dintr-o căsătorie 


anterioară — și cu nepotul său, Hamza, cel 
cu care va îi confundat ulterior, în repetate 
rânduri, de aproape toți cercetătorii în 
domeniu. 

Nepotul Mușei, Hamza, va fi un tânăr 
boier în ascensiune la curtea lui Neagoe 

Documentul citat are, în opinia noastră, o dublă 
semnificaţie: pe de o parte, ne dovedeşte că Mușa nu s- 
a mulțumit cu averea moștenită ci, ca un bun gospodar, 
s-a străduit s-o sporească, adăugându-i noi ocine 
obținute prin cumpărare, iar pe de altă parte, actul de 
faţă este ultimul în care o mai aflăm pe Mușa ca boier 
mirean, căci după 1503 ea se va călugări, 

Este totuși aproape sigur că, după moartea lui 
Cârjeu, Craioveasca noastră — ce era o femeie încă 
tânără — se mărită cu un alt boier, cunoscut documentar 
sub numele de jupan Hamza. Nu ştim exact când a avut 
loc evenimentul, dar oricum înainte de 1491-1492 de 
când datează o carte de danie și de întărire a lui Barbu 
Craiovescu pentru ctitoria sa, Mănăsurea Bistriţa, în al 
cărei domeniu funciar găsim amintit și satul Mălureanii. 
Ori satul în cauză — așa cum am mai spus — făcea parte, 
pe jumătate, din averea moștenită de Mușa de la Cârjeu. 
Dar, aşa cum se cade într-o societate predominant 
patriliniară și dominată de bărbaţi — cum era evul 





Critoria lui Neagoe B Basarab de ia Argeş | 


fica marelui vornic Drăghici din 
Mărgineni, și va ajunge mare ban în 1530. 

Mai ştim despre jupan Hamza, soţul 
Mușei, că, pentru dreapta și credincioasa 
slujbă pe lângă voevodul Radu cel Frumos, 
| acesta îl dăruise cu două sate în judeţul: 
| Vlașca, Călugăreni și Câmpul Mare." După 
| moartea lui, întâmplată se pare după 1503, 
! Muşa de la Corbi se călugăreşte și va fi 

zace cunoscută sub numele de monahia 
Pe 

În această calitate primește de la Radu cel Mare un 
hrisov de întărire și danie, în 1506, pentru Mănăstirea 
Valea „unde trăiesc călugărițele, pe care a ridicat-o și a 
înnoit-o și a întărit-o monahia Magdalina, ca să-i fie 
gălețile domnești, cât este ceea ce se cuvine domniei 
mele, din satul Corbi de Piatră şi din satul 
Mălureanii”.” 

Înţelegem din textul documentului că Mănăstirea 
Valea exista deja, monahia Magdalina numai a reparat-o. 
Domnul văzând grija nobilei călugărițe, și fiindcă frații 
acesteia erau primii săi sfetnici, dăruieşte și el un mertic 
anual pentru nevoile obştei de maici și pentru 
pomenirea lui și a părinților săi, dar merticul cra cedat 
din veniturile domnești ce se strângeau din satele 
stăpânite de Magdalina. 

Mai cunoaștem două cărţi de întărire pentru averile 
Mănăstirii Bistriţa, date de Mihnea cel Rău în 1508 — 
când se afla încă în relaţii bune cu frații Craiovești — în 
care se menţionează că satul Mâălureanii (moştenirea 
Musșei de la Cârjeu vistier) a fost dăruit de jupan Hamza 
„încă din zilele lui Vlad voevod”.* 

A urmat, cum se știe, conflictul voevodului cu 
Craioveștiii, petrecut în vara anului 1509, fuga acestora 
peste Dunăre și represalule declanșate de Mihnea cel 
Rău împotriva rudelor, satelor și bunurilor ce le aveau, 
din care a avut de suferit și ctitoria lor de la Bistriţa, ale 

cărei averi au fost confiscate sau risipite. În aceste 
condiții, monahia Magdalina a fost nevoită să vândă 
partea din satul Mălureanii (pe care-o donase Bistriţei 
când era împreună cu Hamza), atât pentru că se temea 
de răzbunarea lui Mihnea - și nu știa cât va dura 
surghiunul fraților ei peste Dunăre — dar și fiindcă avea 
nevoie de bani pentru repararea vechiului lăcaș și 
intemeierea unei mănăstiri de călugăriţe la Corbii de 
Piatră. 

Cel care i-a sărit în ajutor la vreme de restriște, 
pentru a-i cumpăra ocina, a fost Oancea pârcălab — 
cunoscut și sub numele de Oancea din Batu — ce va 
deveni mare vistier în timpul lui Radu de la Afumați, 
Toate acestea le aflăm dintr-un act emis de Neagoe 
Basarab, în iulie 1512, la aproape o jumătate de an de 
când se urcase în scaunul ţării.” Ceea ce se ştie mai 
puţin e că acest Oancea pârcălab nu era un boier chiar 
străin pentru neamul Craioveștilor, din moment ce avea 
de soţie pe fiica lui Danciu vornicul (poreclit Gogoașe) 
și a [Hrusanci (Gogoșoaia), deși aceștia fuseseră 
îndeobşte cunoscuţi ca având numai doi fii (pe Barbu 
II, mare ban la 1530, și pe Drăghici-Gogoașe, 
pretendent la tron în vremea lui Vlad Înecatul).* 





Faptul că Danciu Craiovescu şi Hrusana (fiica lui 
Gherghina pârcălab, fratele doamnei Rada a lui Vlad 
Călugărul voevod) au mai avut un copil, în afara celor 
doi amintiţi, respectiv o fiică ce a fost soţia lui Oancea 
din Bauu, ne-a fost relevat de o însemnare de pe verso- 
ul unui act dat de Radu de la Afumaţi, la 3 iunie 1528, 
prin care dăruiește Mănăstirii Argeș jumătate din Pitești 
și din moară şi din vamă, partea lui Oancea vistier 
(acuzat că l-ar fi hiclenit pe Neagoe Basarab, furând din 
averea acestuia 400 de galbeni și argint pentru nişte 


potire, totul în valoare de 30.000 aspri). Însemnarea de 


pe spatele hrisovului domnesc, făcută de o 
mână contemporană, precizează: „această 
ocină a ținut-o fiica Gogoșoaei”.” Așadar, în 
acest caz, Oancea din Batiu (sau Oancea 
pârcălab) era nepotul prin alianță al 
monahiei Magdalina, deoarece ţinea de 
soție pe nepoata ei, fiica fratelui său 
Danciul (Gogoașe). Numai aşa se explică 
schimbul făcut, în timpul lui Neagoe 
Basarab (în 1512), prin care Barbu 
Craiovescu dă lui Oancea satul Grădiștea, 
de lângă Câmpulung, primind în schimb 
satul Mălureanii tot, pe care-l reintegrează 
în domeniul Mănăstirii Bistriţa. Dar satul 
respectiv fusese integral cumpărat de 
Oancea (pentru a nu fi, eventual, înstrăinat 
din patrimoniul familiei oltene) tocmai în 
vremea când frații Craiovești se aflau în 
refugiu, şi anume: jumătate de la jupan Alb 
vistier (care era probabil un urmaș al lui 
Mogoş, fratele sau ruda lui Cârjeu vistier) și jumătate de 
la călugărițţa Magdalina Cârjoaia (mătușa sa, prin 
alianţă) — aflată în nevoie și în criză de bani — pentru 
4500 de aspri și câțiva coţi de stofă englezească.” 

Din evenimentele triste petrecute în vara anului 1509 
monahia Magdalina a învăţat ceva folositor pentru 
experiența sa de ctitor, drept pentru care — la scurt timp 
după instalarea nepotului său în scaunul voevodal — 
reuși să obțină, pentru noua ei ctitorie de la Corbii de 
Piatră, un hrisov în care domnul nu numai că întărea 
dania făcută lăcașului de mătușa sa (satul Corbii de 
Piatră, via de la Golești şi nouă sălașe de țigani) dar — 
fapt mult mai important - Neagoe accepta clauza de 
închinare a așezământului ca mănăstire domnească: 
„Apoi iarăși a venit monahia Magdalina înaintea 
domniei mele de a închinat această mai sus-spusă 
mănăstire domniei mele; dacă se va întâmpla moarte 
monahiei Magdalina, iar mai sus-spusele sate, țigani şi 
vie, prădalica să nu fie, ci să fie sfintei mănăstiri și 
mănăstirea să fie domnească”. * 

Procedând cu tact şi inteligenţă, cu acest act 
Magdalina - pe de o parte — și-a salvat averea de a 
ajunge „prădalică” după moartea sa (fiindcă nu avea 
urmaşi direcți de la cei doi soți) iar, pe de altă parte, își 
punea la adăpost ctitoria, pe termen lung, din moment 
ce aceasta devenea mănăstire domnească. 





E drept că Neagoe Basarab făcuse gestul 
în cauză nu doar pentru că era rudă cu 
ctitora, ci şi pentru că nu edificase încă un 
lăcaș propriu de închinare (după 
dărâmarea bisericii Sfinţilor Apostoli de 
către Mihnea cel Rău), precum și fiindcă 
se dorea protectorul unei vechi ctitorii 
domnești, datând se pare de pe la 
începutul secoluiui al XIV-lea, în al cărei 
pomelnic figura la loc de cinste un 
Basarab Voevod.” 

La numai trei luni de la emiterea 
hrisovului din iunie 1512, în septembrie, 
călugărița Magdalina — numită acum şi 
„Jupanita lui Hamza” * — beneficiază de un 
alt act domnesc, identic cu precedentul, 
ceea ce dovedește perseverența — am 
spune chiar tenacitatea — cu care i 
Magdalina urmărea să-și pună în) 
siguranţă, sub oblăduirea domnească, Pa 
ctitoria sa de la Corbii de Piatră. 

Ţinând seama de sfatul voevodului (ce [ă 
aflase, pe semne, că așezământul de la zar SEE 
Corbi fusese odinioară o vatră de călugări | 
sihaștri), Magdalina își mută, la începutul 
lui 1515, călugărițele de aici la Mânăstirea FE 
de la Cornet (cum mai era numită |ă 
aşezarea monastica de la Valea), căreia-li |. 
lasă spre întărire 6 sălașc de țigani, iar la |ă 
Corbii de Piatră aduce călugări, precum 
era in vremurile vechi, și dăruiește 
egumenului și fratilor ce viețuiesc aci satul 
Corbi, viile câte vor fi și 19 sălașe de ţigani. 

Dar simţul de prevedere și grija 
permanentă a monahiei Magdalina de a-și 
salva măcar o ctitorie, în cazul unor 
vremuri vitrege, o îndeamnă să ceară 
domnului înscrierea în actul de danie și întărire a 
clauzei după care „dacă se va întâmpla m-rii de la 
Cornet să se risipească și nu se va afla riimeni din ea, să 
aibă voie călugării de la sfânta m-re de la Corbi a-i lua 
pe mai Sus-dăruiții țigani, ca să fie sfintei m-ri de la 
Corbi” .* 

Călugărița își luase atari măsuri de siguranță, atât 
pentru că lăcașul de la Cornet (Valea) nu era șezător pe 
moșia proprie, cât şi fiindcă acesta avea mai slabe 
mijloace de întreţinere decât ctitoria sa de la Corbi. 
Chiar și acesteia din urmă, peste câtva timp, îi va veni în 
ajutor voevodul Neagoe Basarab după ce a văzut-o 
sărăcită şi dorind „a nu o lăsa, ci a o câuta și a o milui și 
ctitor următor a ne numi”, fapt pentru care îi dăruiește 
un obroc anual de 700 de aspri, pe care-i vor primi 
călugării la St. Petru, orânduind cu minuţiozitate toate 
slujbele de pomenire și cele de trebuinţă în timpul vieții 
și după moartea sa „ca și sfântrăposaților ctitori, ce au 
fost mai înaintea noastră” .”* 

Ca o ironie a sorții, la scurt timp, presimțirile 
Madgalinei s-au adeverit. În intervalul 1515-1519 fostul 

lăcaș al mănăstirii de călugărițe de la Cornet (Valea), va 
fi distrus (probabil de un incendiu sau de un cutremur 
devastator, nu se știe precis cauza). Dar monahia 
Magdalina, ca o adevărată Craiovească, nu renunţă și, 
mai mult, se străduieşte să ridice o nouă mănăstire, 
lângă vechea vatră, ajutată fiind — de această dată — de 
Jupan Hamza comis, nepotul fostului său soț, acum 
boier de seamă în sfatul domnesc al lui Neagoe 
Basarab." 

„Fire generoasă și cu frica lui Dumnezeu, Magdalina a 
dăruit din avutul ei atât unor lăcașuri sfinte (cum a fost, 
de pildă, Mănăstirea Govora)” cât și unor oameni 
sărmanui, cum era acel „Gânștea cel bătrân”, cu fiii săi, 
cărora le donează un loc de casă în Micești „pentru 
sufletul părintelui meu și pentru sufletul meu” .* 

Ultimul document ce ne-o arată a fi în viaţă este din 

1526 (când trecuse poate de 66 de ani), prin care 
voevodul Radu de la Afumaţi întărește Mănăstirii Corbii 
de Piatră ocine ce aparținuseră lui Cârjeu și fratelui său 

Mogoș, moșii pentru care monahia Magdalina se judecă 
cu îndârjire să le obțină din mâinile unor cotropitori .*! 

Musa de la Corbi (numită ca monahie Magdalina), 
unica fiică a puternicului boier Neagoe de la Craiova, îşi 
doarme somnul de veci, foarte probabil, în tinda 
(pronaosul) măreţei ctitorii de la Argeş a vrednicului și 
preainţeleptului său nepot, în apropierea mormintelor 
familiei acestuia. Într-un act din 1615 se menţionează că 
monahia închinase Mănăstirii Argeș și satul Corbi, 
ocina sa de moştenire, pentru ca „dacă se va pristăvi, ei 
să-i zacă oasele în mănăstire”.* Deşi unii autori contestă 
această supoziţie (uitând că şi ei au folosit în dezbaterile 
de idei argumentul după care o piatră de mormânt 


echivala adesea cu un act de proprietate),* noi nu ne 
îndoim că frumoasa piatră de mormânt monahală, fără 
inscripţie deci, găsită de Gr. Tocilescu în nordul 
încăperii mormintelor (acum peste 120 de ani), al cărui 
stil vădește contemporaneitatea cu piatra voevodului, 
aparține locului de veșnică odihnă al nobilei sale 
mătuși."” 

Am încercat să creionăm în rândurile de faţă chipul 
unui personaj inedit și plin de farmec, poate cea mai 
dinamică, generoasă și tenace personalitate feminină 
despre care avem cunoştinţe sigure că a trăit, pe aceste 
meleaguri românești, la cumpăna veacurilor XV-XVI. 

Procesul comunismului — apel de suflet 
Către intelectualii adevărați 
și guvernanţii patrioți 
(dacă printre ei se mai află vreunul) 


După „marea eliberare” de la 23 august 1944 cultura 
românească s-a prăbușit brusc în mocirla minciunii 
antinaţionale; dintre ştiinţe, etnocultura și istoria au 
avut cel mai mult de suferit; scopul cra vădit: 
distrugerea ființei naţionale, pentru împlimrea 
testamentului lui Petru I — stăpânirea până la Bosfor și 
Dardanele. 

Furia bolşevică s-a dezlănțuit în ianuarie 1948 mai 
întâi împotriva oiconimelor care aminteau pe cei mai 
mari conducători ai României. Localitățile denumite 
Regele Ferdinand au fost rebotezate 30 Decembrie 
(Ilfov), Otelul Roșu (Caras-Severin) și Horia (Iulcea); 
Regina Maria a devenit Mircea Vodă (lulcea), iar 
Principele Mihai, Cloșca (Tulcea); Domnița Elena din 
judetul Constanţa a primit numele zile: în care a fost 
invadată ţara: 23 August. La fel s-a întâmplat cu cinci 
localităţi denumite Principele Carol (fostele judeţe 
Buzău, Fași, Tulcea și Vlașca), Principele Ferdinand 
(Roman, 'leleorman, Tulcea), Principele Mihai 
(Romanați, 'Fulcea), Principele Nicolae (lași, Iov, 
Tulcea și Vlaşca), Principesa Elena (Ialomiţa), 
Principesa lleana (lulcea), Principesa Maria (Ialomiţa, 
Roman) și încă alte sate Principele Mihai în șase judeţe. 
Acestora nu le-am putut identifica noile nume. 
Bolșevicii și urmașii lor de după 1989, „comuniștii cu 
față umană”, pot avea o justificare prin faptul că satele 
respective aminteau dinastia regală, care a făcut 
ROMÂNIA INDEPENDENTĂ, MARE şi MODERNĂ. 

Paranoia nu s-a dezlănţuit doar împotriva dinastiei, 
ci împotriva tuturor personalităților cărora poporul 
român își manifestase recunoştinţa. Numele a zeci de 
localităţi au devenit „veche denumire”. Vom enumera 
câteva dintre acestea, din perioada 1948 până la 
„Decretul nr. 799/1964 privind schimbarea denumirii 
unor localităţi”. Pentru economie de spațiu, le vom 
aminti urmate de noul nume, iar în paranteză judeţul 
în care se află astăzi: Alexandru Lahovari — Valea 
Cireşului (leleroman), Alexandru Vaida Voevod — 
Poiana (Vrancea), Colonel A. Grigorescu — Vultureni 

(Brăila), General Dragalina — Nisipuri (Olt), General 
Eremia Grigorescu - Vasile Roită (Galaţi), General 
Poetaș — Ulmu (Brăila), General Buzdugan — Gheorghe 
Doja (Bacău), Gheorghe Iamandi — 6 Martie (Vaslui), 

Grigore Vasiliu — Satu Nou (Vasiuz), I.C. (K)alinderu — 
Greci (Ol), LC. Brătianu — I.C. Frimu, apoi Valea 
Argovei (Călărași), I.C. Brătianu — 23 August (lulcea), 
I.G. Duca — Botoroaga (Teleorman) și Valea Nucarilor 
(lulcea), lon Lahovari — ludor Vladimirescu (Călărași) 
și Dumbrăveni (lifov), lon Arghirescu — Satu Nou 
(Vaslui), Mihai C. Epureanu — 23 August (Vaslui), 
Nicolae Bujoreanu — lon lacomi (Gala), Niculae 
Hobjilă — Sălcioara (Vaslui), Otetelișanu — Măgurele 
(comună suburbană a Bucurestilor), Ștefan Drăgănescu 
— Bădeanca (Vasthui), Vasile Morţun — Bahna (Neamţ). 
Vechile denumiri au fost socotite ca fiind ale unor 
bandiți capitaliștui, chiar dacă et au fost iubitori ai 
PATRIEI pe care au condus-o cu sufletul și cu mintea, 
dezvoltând știința și cultura, înălțând România printre 
primele ţări ale lumii; marii noştri generali au fost 
catalogaţi criminali pentru că au făurit cu viața lor 
România Mare.  Adevăraţi criminali, vânduți 
bolsevismului, analfabeți care nic: nu auziscră de 
Napoleon, nu aveau cum să cunoască celebrul atorism 
al marelui împărat: „Dragostea de Patrie este prima 
virtute a omului civilizat”; dragostea lor era pentru 
„patria socialismului victorios” și a genialului său 
conducător, Stalin. În numele acestei iubiri, au săvârşit 
cele mai odioase crime împotriva PATRIEI; aceasta este 
adevărata lor civilizație. 

Tragedia etnoculturii și a întregului neam s-a abătut 
ca un îngheţ polar o dată cu „Legea 2/1968 privind 
organizarea administrativă a teritoriului R.S.R.” și 
„Anexa la această Lege”. „Marele cârmaci”, înălțat de 
lichelele bolşevice la rangul de zeitate din fazele 
primare ale dendrologiei numindu-l „Stejarul din 
Scornicești”, a fost convins că un om atât de deștept „se 
naște odată la cinci sute de ani. În felul acesta, 
propovăduitorii patriotismului găunos au dovedit din 
plin cuvintele lui Grimm: „Acei care aplaudă răul sunt 
mult mai vinovaţi decât cei care îl comit”. „Geniul 
Carpaţilor” şi-a pus în aplicare ideile paranoice. Prin 
legea amintită a distrus numele unui număr de 5.810 
localităţi; 2.085 au devenit „veche denumire a 
satului...”, iar alte 3.725 au dispărut cu eticheta „sat 




















Minerii „civilizatori”. Chemate de libercugetătorul fără Dumnezeu, hoardele cele mai 
primitive ne-au dat lecţii de neuitat pentru ce înseamnă „comunismul cu faţă umană”, cu bâte 
și târnăcoape: „Nu ne vindem țara!”, „Moarte intelectualilor!”, „Noi muncim, noi nu gândim!” 
Libercugetătorul le-a mulțumit din adâncul sufletului său ateu, rugându-i să vină de câte ori va 
fi cazul. 


Sărmană Românie, ai ajuns umilită și jefuită mai rău decât în timpul hoardelor barbare! | 





desființat înglobat la satul...”. Glorificatorii l-au ridicat 
deasupra lui Dumnezeu! 

Diabolicul conducător avea gânduri „măreţe” privind 
cele 3.725 de sate „desfiinţate”, înglobate satelor vecine. 
Acţiunea constituia primul pas în scopul demolării; 
țăranii urmau să fie mutaţi în așa-zisele blocuri pe care 
voia să le construiască în satele în care fuseseră 
încorporate; să fie vârâţi în apartamente-ghetouri fără 
apă curentă, cu fântâni și closete comune, amenajate 
departe, în spatele noilor construcții. 

Discutarea toponimelor „dispărute”, cu prezentarea 
legendelor și miturilor privind baterea ţărușului 
fiecăruia, ar necesita mii de pagini. Ne vom limita doar 
la amintirea câtorva. 

Putem dovedi oricând şi oricui că istoria 
începuturilor poporului român a rămas împietrită la 
ideile lui Robert Roesler din anul 1871. lată de ce 
socotim o crimă inadmisibilă desfiinlţarea a 25 de sate 
ale căror nume provin din fondul autohton: Basta 
(padeţul Gorj), cf. antr. geto-dac Bastos, b.; Bendești 
(Alba), geto-moesic Bendi, f.; trei sate Berești (Gorja, 
Iași, Mehedinţi), traco-llir Beres, b., tema Ber- fiind 
frecventă; Bosia (Botoșani), răd. i.e. ebho-s „nobleţe, 
strălucire”; Briești (Teleorman), bria (polis) în limba 
tracă: Mesembria, Selymbria ş.m.a.; Buleni (Bacău) și 
Bulenii (Vâlcea), geto-trace și traco-illire: Bulius, b., 
Bulus, b., Bullas, b.; Cica (Harghita), etr. Cicu, b., 


același cu trac. Kikon; două sate Costeni (Botoșani, 
Dolj) şi unul Costani (Cluj), bine cunoscutul geto-dac 
Costas, b., în care își au obârșia toate numele românești 
Costea și Costești, Dia (Vâlcea), gr. Dios „divin”, geto- 
dace Dius, b. și Diaies, b.; Dona (Ilfov), get. Donaus 
(gen. Donai), b., iar în Dalmația, Dona, £.; Duri (Sibiu), 
regele dac Duras, Dura, oraș în Mesopotamia pe Tigru 
șI gr. Duris, atlet luptător și câștigător în luptele 
olimpice; Gera (Cluj), antr. trac Gerula, — geri, — gerri 
intrând în componența multor toponime și 
antroponime trace; lonelele (Dolj), ar. Ion, poet tragic, 
istoric şi filosof în secolul al V-lea î.Cr., iar ionienii se 
trăgeau din Ion, fiul lui Xuthos, fără să mai amintim 
numeroasele antroponime și toponime din antichitate; 
Licești (Olt), traco-illire Lica, b., Licaea, f., Licaius, b.; 
Răiculești (Dâmboviţa), trac Raikelos, b.; Salta 
(Maramureș), cf. Salthus „castellum” şi răd. ie. esel- 
„locuinţă, spaţiu pentru locuit”; Vilăneşti (Buzău) şi 
Viluari (Hunedoara), antr. mesapic Vilai-, Vilaihi; 
Zarica (Maramureș), illir Zara, b. şi messapic Zaras, b., 
probabil din i.e. e g'her, la care adăugăm și biblicul 
Zara, ul lui Solomon (Numeri, 26, 13). La acestea 
adăugăm încă două sate Beșa (Mureș) devenite „veche 
denumire” și rebotezate Remetea și Stejăreni, pentru 
care cf. Bessa, £. la Sarmizegetusa și Bessus, b. în Moesia 
Inferior. Satul Raican (Alba) a devenit „veche 
denumire” a satului Răicani, deși. anticul trac era 
Raikelos; dictatorul a văzut în răd. Rai-, grădina în care 
a așezat Dumnezeu pe Adam și Eva; grădina lui 
Dumnezeu e mare! 





Geniul Carpaţilor a schimbat toponimul cel mai 
vechi, aflat în labula Peutingeriana din secolul al III-lea 
d.Cr. cu numele Caput Bubali, moștenit până azi în 
Valea Boului, cu neavenitul Păltiniș. De altfel, cinci din 
cele şase sate denumite Valea Boului au devenit „veche 
denumire”, iar al șaselea a fost „desfiinţat”, deși 
cercetările indică existenţa lui Bos taurus primigenius. 
Alte două sate cu numele Ochiu Boului: devenite „veche 
denumire”, se refereau, prin frumoase legende 
doveditoare, la micuța Troglodytes troglodytes. Aceeași 
soartă au avut-o cele șase localităţi numite Valea 
Porcului, patru fiind „desfiinţate”, iar două devenind 
„veche denumire”, ca și satele Poiana Porcului 
(Maramureș) și Balta Porcului (Suceava), deși toate 
aveau în vedere specia sălbatică. 

Nu numai boii şi porcii îi provocau silă dictatorului. 
Au fost modificate numele multor sate amintind 
animale, chiar dacă ele erau oiconime unice pe 
teritoriul României: Buha (2), Calu, Cerbaru (vânător 
de cerbi), Eduţu, Gaiţa, Grauri, Oaia, Pisica, Podul 
Gâştei, Rața (două, unul desfiinţat), Şorliţa, Șoriceșt. 
Din cele zece sate botezate de străbuni Cioara, nouă au 
devenit „veche denumire”, rămânând doar Cioara de 
Sus (Alba). 

Ateismul bolşevic a determinat „dispariția” tuturor 
satelor cu nume de rezonanţă creștină: Biserica (5), lad, 
Iuda, Miluiţi (2), Popi, Raiu (2), Stariţa. Lupta de clasă 
(citeşte: lichidarea hărniciei) asociată cu instalarea 
fericirii socialiste, au dus la „dispariția” multor nume de 
sate precum: Boiereşti (3), Valea Boiercască (4), 
Chioara, Cinci Nebuni, Flămânda (7), Degerau (3), 
lobăgeni, Mohorâţi, Vai de Ei (2), Valea Rea (19!), 
Zgârciţi. Au „dispărut” toate cele 21 de localități cu 
numele Atârnaţi, apoi Tigănia (10) și Ţigânimea, 
Lingurari (10). Din cele 22 denumiri Strâmba au rămas 
doar trei. Din cele opt sate Cacova s-a păstrat doar 
Cacova Lerii (Cluj), iar din cele șase numite Cacaleţi, 
cinci au devenit „veche denumire”, iar al șaselea a fost 
„desfiinţat”. În cazul acestora, analfabetismul bolşevic 
este evident, Cacova provenind din gr. Cacos „loc 
ascuns”, iar Calaleţi amintesc pe cei ce s-au cotrocit în 
vremuri de primejdie în aceste locuri acoperite cu mulţi 
porumbari (Prunus spinosa L.). A fost „desființat” până 
și unicul sat al cărui nume este moștenit direct din 
latină, nemodificat, Urtica (rom. Urzică); la fel a fost 
„desfiinţat” și satul Academia (Vaslui). 

O crimă împotriva arheologiei românești o constituie 
lichidarea numelor unor localităţi cum ar fi Bugiuleșt 
(Vâlcea), unde s-au descoperit maimuțe din grupul 
Dolichopithecus, precum și cea mai veche activitate 
intenţionată a unor hominide din Europa; la fel s-a 
întâmplat cu satul Cârna (Dolj), devenit Dunăreni, 
unde s-a descoperit cea mai mare necropolă aparținând 
culturii Gârla Mare. S-a „desființat” satul Ferigile, care a 
dat numele celebrei culturi a geților din Subcarpaţii 
meridionali și alte câteva localități ale căror nume au 
intrat în patrimoniul universal prin importanţa 
descoperirilor. 





Restituiri 





Ne oprim la aceste puţine exemple din cele 5.810. 
Poate că din toate acestea este motivată doar 
schimbarea numelui celor două sate Șocariciu (Buzău și 
Ialomiţa) a cărui traducere în limba română este prea 
rușinoasă, deşi localnicii îi cunoșteau sensul, unii chiar 
se mândreau cu numele, dar asta din cauza înapoierii 
lor culturale. Poate şi satul Coita (Buzău), rebotezat 
Lacurile are o motivare în același sens, deși legenda 
baterii  ţărușului, a întemeierii, ne spune că 
întemeietorii „au coito”, în sensul că au pățit o mare 
primejdie; în vremuri de bejenie au fost obligați să se 
ascundă acolo, întemeind apoi vatră statornică. 

Spaţiul nu ne permite abordarea temei „baterii 
țărușului”, prin care strămoșii înțelegeau acel axis 
mundi care diminua iago mundi, cu imaginea 
etnocentrică având atestări ce coboară până în fazele 
primare ale fitototemurilor. Ne vom folosi doar de 
câteva concepţii ale unui ţăran cu o minte sclipitoare, o 
adevărată enciclopedie vie, rănit în cruciada 
antibolșevică şi eliberat din prizonierat, de unde 
majoritatea camarazilor săi nu s-au mai întors, în urma 
unei morţi clinice; rămas fără putere de muncă datorită 
schijelor din corp, nu a primit niciodată pensie, pe 
considerentul că luptase împotriva fraților sovietici care 
ne aduseseră eliberarea. Este bunul meu prieten, Radu 
M. Badea zis Cinteză (născut pe l mai 1919) din satul 
Leșile-Argeș, pe care l-am avut tovarăș de pescuit în 
tinereţe, mărturisindu-ne nădutul anticomunist sub clar 
de lună și de stele, pe malurile pâraielor Mozacu, 
Drâmbovnic și Neajlov, în anii 1968-1973. Cuvintele lui 
reprezintă, pentru mine, esenţa concepției ţăranului 
român de acum o jumătate de secol. 

„Numele satului și al mamei sunt cele mai sfinte și 
mai de preţ: cu ele te naști şi le păstrezi în suflet până la 
moarte. Moșia satului este mai prețioasă decât mama; 
mama îţi dă viaţă, moşia satului a întreţinut viața 
tuturor mamelor de când lumea. Cătunu-n care te-ai 
născut este mai scump pentru suflet decât orice capitală 
din lume.” 

„Vechimea unui sat se cunoaște după legea 
pământului, după credinţele şi obiceturile locului; toate 
astea au dus și la punerea numelui; credinţele și 
obiceiurile intră în sânge; numele satului intră și el în 
sânge; de asta trebuie să-ţi verși sângele pentru brazda 
pe care te-ai născut”. „Seva brazdei pătrunde în sângele 
ţăranului; plugarul își iubește brazda pentru că din ea 
îşi ţine viaţa; iubindu-ţi brazda, iubeşti pe Dumnezeu, 
pentru că EI ţi-a dăruit-o. Nu există iubire de Dumnezeu 
fără iubirea brazdei, a satului în care te-ai născut.” 

„Nu există patrie acolo unde un sat este baţocorit 
prin schimbarea numclui său; satul devine veșnic din 
momentul baterii ţărușului, când a fost și botezat cu 
numele cel mai potrivit.” „Dacă schimbi numele satului, 
pus de moși la baterea țărușului, ţi-ai uitat moșii și 

strămoșii; ești ca un copil dat de suflet, fără 
Moșii și părinții lui adevărați.” 

Cu privire la Ceaușescu, care a falsificat 
numele satelor, nea Radu, ţăranul filosof, 
prietenul meu cel mai apropiat, avea un 
dispreţ total: „Cine nu crede în Dumnezeu 
devine omul dracului, iar dracu s-a făcut 
negru ca să nu-i mai fie ruşine; de-asta nici 
comuniștii n-au ruşine: ei s-au vopsit în roșu 
ca rușii, dar au sufletele negre ca dracu”. 
Ceaușescu e și mai și ca dracu”, e Scaraoţchi; 
el vrea să vopseasră toată țara în roşu, dar la 
toţi țăranii ic-a-negrit sufletele; i-a terminat!” 
„Mărăcinele îl cunoşti mai bine după 
ce-nflorește, că atunci înțeapă mai bine; pe 
prost îl cunoşti mai bine când vorbește; 
atunci îl vezi și prostia, și răutatea. Nici în sat 
la noi nu găsești om care să vorbească așa de 
prost ca Ceaușescu, și unii îl laudă; nu știu că 
dacă pe prost îl lauzi, îl faci și fudul, și rău, 
deci şi mai prost decât este. Vai de ţară și 
popor cu așa conducător!” „Poporul este 
format din toţi care vorbesc aceeași limbă; 
țara este cuprinderea tuturor satelor; 
desființarea unui sat înseamnă distrugerea 
unul colţ de ţară.” 

„Sunt doar câteva din cugetările unui ţăran 
simplu, cu cinci clase primare, dar filosofia 
lui simplă e plină de înţelepciune. 

Printre cititorii acestor rânduri se va găsi 
cineva să spună că, după război mulți viteji se 
scoală. Împotriva acestei crime de înlăturare 
a numelor de vetre strămoșești am luat 
atitudine de câte ori am avut ocazie. În articolul „Cum 
este corect: Mușcel sau Mușcel?”, apărut în „Studii și 
comunicări”, vol. V, 1989, Muzeul Câmpulung Mușcel, 
dovedeam că dintotdeauna s-a scris Mușcel până la 
inceputul secolului XX și că așa trebuie să scriem, 
atrăgând atenţia că „graiul este bunul spiritual cel mai 
preţios al unui popor; după graiul matern cunoşti 
imediat nivelul de cultură și gândire individuală ori 
colectivă. Stâlcirea din nătângie a vorbirii materne 
rănește spiritul, reduce gândirea, deschide cale 
barbarismelor și falsului voit, deznaţionalizator, duce 
încetul cu încetul la picirea autohtoniei, a poporului”. 
Arătam apoi, printre altele, că „O situaţie nu tocmai 
fericită o datorăm Decretului nr. 799/1964... și Legii 
2/2968...”. Articolul a trecut de cenzură; am primit și 
extrasele. Am rămas uimit când, în zilele de 28 și 29 
octombrie 1989, la sesiunea de comunicări a muzeului, 
fragmentul privind cele două legi, cu explicaţiile de 
rigoare, a fost cenzurat direct în volum cu o pată 
dreptunghiulară de tuș tipografic de către tovarășul 
director al Muzeului Câmpulung. Turnat la securitate 
de acest „istoric”-director, în noaptea de joi spre vineri, 








Așa apare cenzura în Studii și comunicări, vol. V, 1989 

giafic „Unirea“ Brasov tipărită în anul 1928, | si tot așa rostea, „cintecul 
ln gară le Leurdeni !Mă-ntiinii cu mindra ieri“, 

2 spre 3 noiembrie, am fost dus de doi călăi haidamaci 
în clădirea securităţii, unde am fost zdrobit cu pumnii și 
picioarele timp de şase ore fără încetare; nu mai 
fusesem bătut din 1958, cu toate că am fost anchetat de 
zeci de ori. 

După 1989 am sperat că se va reveni la tradiţionalele 


nume ale satelor, vechi de secole. Comuniștii cu faţă: 


umană nu au nici un interes să îndrepte crima bolşevică 
asupra etnoculturii; doar este și opera lor, voit 
deznaţionalizatoare; unii au fost chiar promovați. 
Tovarășul director, răsplătit cu menţinerea în funcţie, a 
mai fost promovat și la o universitate; studenții trebuie 
învățați să devină demolatori ai românismului! Trăiască 
bolșevismul! 

Mi-am pus mari speranțe în președintele Emil 
Constantinescu, titrat de marcă, aflat în fruntea celor 
15.000 de (ne)specialiști. În ziua de 20 mai 1997, la 
Colegiul „I.C. Brătianu” din Pitești, i-am avansat 
propunerea revenirii la vechile nume printr-un decret 
prezidenţial sau guvernamental; răspunsul a fost 
prompt: „Asta e treaba primarilor!”, ca și când primarii 
hotărâseră falsificarea numelor vetrelor străbune; halal 
patriotism! ă 

La gradul de cultură etnologică și istorică pe care îl 
au primarii, este imposibilă înțelegerea gravului fals. 





Am văzut la televizor un primar care se mândrea cu 
numele actual al satului, 23 August, rămas neschimbat; 
primarii comunali, oricâte diplome ar poseda, nu pot 
înțelege substratul etnoculturii noastre. Amintim un 
singur caz: domnul primar al comunei Mozăceni-Argeş, 
Lucian Cioran, se dă mare retevi pe grindei că este 
doctor în științe agronomice din anul 1999. Lăsând la o 
parte puzderia de greșeli de ortografie din lucrarea de 
doctorat a domniei sale, redăm doar un titlu de pe 
pagina 41: „Influența poporului (subhnifrea noastră) 
asupra producţiei de substanță uscată”. Da, da, ați citit 
bine: „Influenţa poporului! ” În urmă cu o jumătae de 
secol, fosfor se scria cu ph; neînțelegând bine sursa de 
inspiraţie, domnul primar a citit poporului în loc de 
fosforului și l-a redat ca atare. Este demn de alăturat 
tovarășei doctor, inginer, savantă de renume mondial, 
Codoi. Mai putem cere primarilor înţelegere despre 
oiconomie? Hotărât, nu! 

Poate cineva s-ar gândi la cadrele didactice, capabile 
să deschidă mintea primarilor. Acești titrați ai satelor nu 
au nici ei înţelegerea necesară; marea majoritate nu au 
posibilităţi de studiu; bibliotecile lor nu conțin mai 
mult de 30-40 de volume, şi acelea sunt manuale și cărți 
de literatură proastă. Faptul că din cele peste 70.000 de 
cadre didactice care în anul 2004 au dat concurs pentru 
ocuparea unei catedre şi nu au luat note de trecere 
decât puţini peste 5.000 spune totul. 

Nici preoţii nu prea se pot implica în asttel de 
probleme majore pentru neamul românesc. Să nu 
uităm de rezistenţa anticomunistă a celor 304 măicuţe 
din Mănăstirea Vladimirești, din fostul judeţ Tecuci, 
lichidată de feţele bisericești cu suflete drăcești. În 
noaptea de 9 spre 10 februarie 1956 mănăstirea a fost 
asediată, din ordinul bestialului torţionar Nicolski, de 
290 de ofiţeri ai M.ALI., înarmaţi ca pe front, sub 
comanda lt. col. H. Zambeti și cpt. Tiberiu 
Fibenschultz, măicuţele îmbarcate în 30 de camioane 
și, după triere, au ajuns fie după gratii, fie risipite în 
întreaga ţară, dar nu înainte de a fi supuse celor mai 
barbare „metode de reeducare”. Toate acestea au fost 
săvârșite cu contribuţia deplină a feţelor „bisericești” 
din fruntea B.O.R.: patriarhul Justinian, dr. Antim, 
episcop de Buzău, şi o liotă de vicari episcopali și 
patriarhali, dușmani ai credinței și ai neamului 
românesc, precum Nica, Bogoiu, ori Teoctist 
Botoşeneanu, nimeni altul decât actualul preafericit 
patriarh al B.O.R. Pomenirea celor câteva nume de 
dușmani ai neamului, sau de oameni slab pregătiți, de 
pe diferite trepte ale ierarhiei actuale, este o datorie 
sacră a fiecărui patriot, dar şi un îndemn creștinesc, 
pentru că „Pe cei ce păcătuiesc mustră-i de faţă cu toţi, 
ca şi ceilalți să aibă teamă” (Sf. Ap. Pavel, Limotei, |, 5, 
20). 

Iată de ce apelul nostru de suflet pentru revenirea la 
vechile nume ale localităţilor, unele atestate 
documentar de secole, se adresează intelectualilor 
adevăraţi, cu suflet românesc, nu acelora care în 16 ani 

nu au renunţat nici la ortografia impusă de bolșevici; 
apoi istoricilor patrioți care își dau seama că zeci de sate 
dispărute în urmă cu 100-400 de ani sunt greșit așezate 


în volumele DRH ale Academiei, din cauza uitării 


numelor după dispariţia lor. Ne adresăm din tot cugetul 
și guvernanţilor actuali, dacă printre ei sc mai găsesc, 
din întâmplare, și dintre cei care gândesc românește și 
iubesc moşia ţării şi neamul românesc. 

Procesul comunismului de aici era necesar să 


înceapă. Nu este târziu. 

CURTEA DE ARGEȘ SUB VREMI 
(1945-1947) 


Marea criză economică din 1929-1933 a avut printre 
soluţiile de redresare și relansarea cursei înarmărilor, 
ceea ce a dus la declanșarea celui de-al doilea război 
mondial. România a fost implicată din cauza petrolului, 
dar regiunea judeţului Argeș a fost ocolită de pârjol 
până-n 1944, când bombardierele americane şi trupele 
sovietice au pus capăt unei epoci. 

Și zona orașului Curtea de Argeș a fost afectată de 
calamităţile aduse de natură și de „armate eliberatoare”. 
Nenorocirile au început printr-un uragan, în ziua de 20 
august 1945. Pomii fructiferi au tost smulși din rădăcini 
sau rupți în două. Grindina a completat furia vântului. 
Grădinile de zarzavaturi au fost distruse complet. 
Lanurile de porumb au fost culcate la pământ. Au fost 
afectau și pomicultorii:  prunele, merele, perele și 
puţinele nuci ce se aflau în pomi au fost complet 
distruse. 

„Din lhpsa prea mare de porumb, alimentul de primă 
necesitate, furajele pentru vite, care de asemenea au 
fost distruse sau mâncate în parte de caii unităților 
militare sovietice fără formă şi fără plată, starea de spirit 
a populaţiei este neliniștită și moralul foarte scăzut.” 
Pretorul Gheorghe Zugravu cerea la 30 august ajutoare 
pentru locuitori puternic afectaţi. 

Seceta a afectat plasa Curtea de Argeş în 1946. La 31 
decembrie se trimiteau 25.000 de kg de făină, pentru a 
se asigura aprovizionarea brutăriilor, dar cu indicaţia să 
se facă economie cât mai mare, „cunoscând că nu mai 
avem rezerve”. Se amintea în nota Oficiului Economic 
al judeţului Argeș că s-au redus cotele de făină și în 
orașul Pitești, s-au eliminat suplimentele, iar populaţia 
primește raţia de pâine doar de trei ori pe săptămână”. 
Reducerea cotei la doar 25 de tone de făină pe lună a 
dus la luarea unei măsuri împotriva celor cu mijloace de 
subzistență, dar rezultatul nu a fost îmbucurător. Nu s- 
au găsit nici 300 de persoane capabile să 
supravieţuiască. Se găsea o salvare până la 1 aprilie 1947 
dacă soseau cele 9 tone de grâu din județul Olt. Situaţia 
nu cunoştea o îmbunătățire nici la sfârşitul lui februarie 
ŞI se cerea „o gospodărire cât mai bună ca să putem face 
faţă până la noua recoltă”. 

Lipsa de făină a dus la creșterea prețului pâinii 
într-un ritm care copleşea veniturile realizate din salarii 
și pensii. O pâine de un kg costa în ianuarie 2150 lei, 
dar la 28 februarie se ajungea la 2200 lei”; o zi mai târziu 
se cerea scumpirea cu încă 100 de lei, deoarece 


transportul feroviar s-a majorat cu 300%:. Aprobarea 


din partea Oficiului Judeţea sosea abia pe. 26 martie”. 
Preţurile au explodat însă în aprilie. Făina a ajuns la 

21336 de lei kg, iar o pâine era evaluată la 22000 de lei”. 
Luna mai aducea Ordonanţa nr. 942, prin care pâinea 
era redusă la 0,800 kg, dar preţul era de 20000 lei. Raţia 
era însă doar de 0,200 kg. pe zi, absolut insuficientă 
pentru menţinerea capacităţii de muncă și chiar pentru 
supravieţuire". 

„Situația era dramatică pentru multe familii. Astfel, 
plutonierul major (rezervă) lon M. Gorunescu (56 ani), 
participant la trei campanii militare (1913, 1916-1918, 
1941-1944), avea o pensie de doar 209000 lei, din care 
trebuia să hrănească trei copii. A adresat o plângere 
primului ministru Petru Groza folosind formula de 
adresare: „supun înaintea Prea Măriei Voastre”. 
Autoritățile locale au aprobat bonul de pâine abia pe 3 
februarie 1947". Nici intelectualii nu o duceau mai 
bine. Învăţătoarele se duceau la școală flămânde şi nu 
aveau bonuri de pâine (martie 1947)'*. Se luau măsuri 
pentru a se evita fraudele. Muncitorii de la societatea 
Moroeni se aprovizionau numai prin unitate, iar 
bonurile se ştampilau'”. Dacă pentru învăţătoare se 
cereau bonuri după modelul altor funcționari, Stamate 
Dumitra a fost eliminată de pe listă deoarece soţul avea 
deja raţie'”. 

ȘI aprovizionarea spitalelor și cantinelor școlare se 
realiza cu dificultate. Conform unei statistici din 
octombrie 1946, orașul Curtea de Argeș avea un spital și 
6 școli cu peste 1160 de persoane”. În februarie 1947 se 
cerea un surplus săptămânal de cel puţin 30 kg de mălai 
pentru bolnavi și mai ales pentru cei 60 de copii aduși 
din Moldova înfometată. Rezoluţia primarului a căzut 
ca o ghilotină: „Mălai când va fi”'*. Mai mult noroc au 
avut elevii de la Scoala de pădurari. Primarul a aprobat 
majorarea numărului de raţii de la 80 la 130, deoarece 
sporise efectivul școlar". Se aproba și hrana pentru cei 
50 de copii din Moldova (martie 1947)*%. 

Lipsa de cereale la nivelul întregii ţări a dus la grave 
dificultăţi pentru autorităţile locale. Preţul unui vagon 
de grâu era de 200.000.000 lei, iar primăria și brutarii 
nu puteau avansa sumele necesare (29 aprilie 1947)”. 
Se interzicea producerea de chifle, cornuri, covrigi Şi 
orice alte produse din făină. Pâinca se ștanţa și se realiza 
numai în format lung, franzeluţă?. 

„ Primarul se mulțumea cu circa 30.000 kg lunar, chiar 
dacă necesarul orașului era de 67.200 kg pentru o 
aprovizionare asigurată însă numai cinci zile pe 
săptămână”. Datorită inflaţiei provocate de cantitatea 
enormă de bancnote tipărite de armata invadatoare, 
preţurile au atins cote nebănuite. Făina se vindea la 
280.000-320.000 lei kg, iar mălaiul cu 360.000 lei kg”. 
Autorităţile erau obligate să supravegheze producția de 
pâine, iar orice contravenient urma să fie acuzat de 





sabotaj”. Și preţurile oficiale erau ridicate. O pâine de 
0,800 kg valora, în 18 iulie 1947, 46.000 de lei”. 

Realitatea era însă dură. Brutăriile din localitate nu 
mai fabricau pâine, din „lipsă de făină”, începând cu 1 
iulie 1947, iar situaţia dramatică avea o durată estimată 
la o lună”. Penuria s-a extins și în august. Pe 19 august 
se cerea aducerea de urgenţă a 10.000 kg de făină de la 
moara „Fraţii Dumitrescu” din Pitești“. La 20 august se 
raporta Oficiului Economic că în oraș „nu mai avem 
nici O cantitate de făină pentru fabricatul pâinii”. 

Și zonele învecinate erau afectate grav de vitregiile 
naturii. Astfel, la 10 iunie 1947, un nou uragan s-a 
abătut asupra judeţului Argeș. Așezarea Verneşti a avut 
78 de hectare și 80 de ari însămânţate cu grâu și 
porumb distruse”. La Merișani s-au produs pagube la 
grâu în proporţie de 50%, dar au fost nimicite și 
grădinile de zarzavat și livezile”. Așezarea Cărpeniş 
(Cepari) a avut afectată o suprafață de 27 ha, iar 
distrugerile au ajuns până la 70% din recoltă”. Comuna 
Runcu a avut 197 de familii calamitate, iar suprafața 
atinsă a fost de 285 ha și 72 ari”. Comuna Urluiești a 
fost însă lovită în plin. Toate recoltele au fost distruse 
complet, pomii au fost smulși din rădăcină și aruncați în 
aer. Cei care au scăpat au fost „cojiți de grindină” și nu 
mai puteau rodi nici în anul următor. Satul Surpaţi 
„este bătut milimetric, nerămânând nimic, numai 

pământul roșu de bolovani, humă și pietriș”. Au fost 
distruse case și dependinţe, au fost ucise animale, mai 
ales păsări. Satele Urluieşti și Valea Babei au fost lovite 
parțial“; locuitorii au rămas și aici muritori de foame. 
Crunt afectate au fost şi așezările Zamfirești și Ursoaia 
(Cotmeana) unde grindina a avut dimensiuni 
neobișnuite şi s-a depus într-un strat de până la 0,5 m. 
„Este o jale să vadă cineva aceste două sate, consemnau 
autorităţile pe 8 iunie”. Pagubele produse au fost 
estimate la 44.528.360.000 lei, dar suma nu reflecta 
realitatea pentru oamenii copleșiți de greutăţile anilor 
negrii“. 

Situaţia alimentară nu s-a îmbunătățit prea mult nici 
în toamna lui 1947. Stabilizarea a dus la reducerea 
prețului la doar 10,50 lei pentru o pâine de 0,700 kg”. 
Se acordau rații și populaţiei neînscrise la economate, 
de 0,250 kg de persoană. Mălaiul era distribuit timp de 
3 zile”, dar din 15 octombrie s-a trecut la patru zile. 
Muncitorii supuși la eforturi deosebite primeau o cotă 
zilnică de 0,5 kg”; se încerca un fel de protecţie de 
ajutorare. 

Importurile și raționalizările impuse au dus la 
depăşirea perioadei de criză din anii 1945-1947, dar 
mulți argeșeni n-au apucat să se bucure. Cei care au 
supraviețuit au avut „fericirea” specitică regimurilor 
totalitare. 


1. AN, D] Argeș, fond Prefectura Judeţului 
Argeș, dos. 31/1945, f. 20. 

2, Ibidem. Soldaţii sovietici au 
descompletat și un utilaj de pe şantierul 
satului model Corbeni, ldem. dos. 
30/1945, f.1). Primăria orașului Piteşti 
cerea 14.500 kg de ovăz pentru 
animalele folosite pe domeniul public. 
Nu exista nici porumb, iar tărâțele erau 
utilizate doar la hrana vitelor, erau 
colectate la centrele Budeasa și Curtea 
de Argeș pentru a fi predate în URSS 
(AN, D] Ag, fond Primăria Oraşului 
Piteşti, dos. 1/1946, f. 181). Sovieticii 
aveau întotdeauna prioritate inditerent 
de sacrificiile populației. 

3. AN, D] Ag, fond Primăria Orașului 
Curtea de Argeş, dos. 20/1947, f. 5. 
Muncitorii care încărcau lemne În gara 
Curtea de Argeș, sau lucrau în pădurea 
Ciofrângeni primeau cu mare întârziere 
rațiile. Și nu erau decât 60. (Ibidem, dos. 
2/1946, f. 21). Conducerea Spitalului 
Curtea de Argeș cerea 60 de pâini zilnic 
pentru cei 70-80 de bolnavi deoarece, 
„față de lipsa de alimente de pe piaţă, 
pâinea a rămas principalul aliment”. 
Primarul a fost de acord (Ibidem, f. 14). 
Se cereau urgent 15 tone de făină pe 12 
august deoarece pe 16 august 1946 orașul 
ar fi rămas fără alimentul de bază (v. 9). 
Situaţia s-a rezolvat pe moment, dar 


Note 


aprovizionarea cu cereale a rămas în 
continuare pe muchie de cuțit 

4. Ibidem, dos. 28/1947, f. 28. 

5. Ibidem, f. 55. 

6. Ibidem, f. 39. 

7. Ibidem, f. 40. Primăria motiva această 
creştere prin scumpirea transportului pe 
carea ferată, iar sacii de hârtie costau 
30.000 lei bucata și se uzau după numai 
4 folosiri. (Ibidem, f. 30). 

8. Ibidem, f. 42. 

9. Ibidem, f. 46. 

10. Ibidem, f. 72. 

11. Ibidem, f. 82. 

12. Ibidem, f. 23. La o raţie minimă de 0,2 
kg pâine pe zi ar fi fost necesari 90300 
lei, ceea ce însemna o dovadă supremă 
de sărăcie. Cheltuielile numai cu pâinea 
la preţ oficial ar fi ajuns la 43% din 
venitul întreţinătorului de familie. 

13. Ibidem, f. 24. 

11. Ibidem, f. 56. 

12. Ibidem, f. 76. 

13. Ibidem, f. 56. 

14. AN, D]. Ag, fond Primăria Oraşului 
Curtea de Argeș 1/1946, f. 32. 

15. Ibidem, dos. 20/1947, f 49 

16. Ibidem, f. 65. 

17. Ibidem, f. 65. 

19. Ibidem, f. 84. 

19. Ibidem, [. 82. 

20. Ibidem, dos. 2/1946, f. 32. 


21. Ibidem, dos. 20/1947, f.138. 

29. Ibidem, f. 96. 

23. Ibidem, f. 101. 

94. Ibidem, f. 94. 

25, Ibidem, f. 114. 

26. Ibidem, f. 115. 

27. AN, DJ] Argeș, fond. Prefectura Judeţului 

Argeş, dos. 12/1947, î. 19, 19 verso și 20. 

28, Ibidem, f. 23. 

29. Ibidem, f. 15. 

30. Ibidem, f. 13. Oamenii nu mai fuseseră 
loviți de grindină din 1939 şi 1945, iar 
acum erau în „mare sărăcie” şi se găseau 
într-o „stare de mare disperare” 
deoarece vitele nu aveau ce să mănânce 
și vor fi vândute (Ibidem, f. 13 verso). 

31. Ibidem, f. 17. 

39. Ibidem, f. 28. 

33. Ibidem, f. 9. 

34. AN, D]. Ag, fond Primăria Orașului 
Curtea de Argeş, dos. 20/1947, 
£.117/7118. 

35, Ibidem, f. 152. 

36. Ibidem, f. 136. 

37. AN, D] Ag, fond Primăria Orașului 
Curtea de Argeș, dos. 20/1947, f. 
117/7118. 

38. Ibidem, f. 132. 

39. Ibidem, f. 136. 

















O întâlnire de suflet românesc 
la Piteşti 


Îmi aduc aminte cum în anii tinereţii, cam până prin 
1960, când se lăsa înserarea, în jurul becurilor din 
Parcul 'Irwaie, dar și în oraş, se adunau roiuri de 
milioane şi inilioane de fluturaşi, de toate culorile; roiau 
strălucitori, făcând ape-ape, atrași de lumină. 

Această senzaţie am avut-o în ziua de duminică, 6 
noiembrie 2005, în sala de festivități a Bibliotecii 
„Dinicu Golescu” din municipiul nostru; a venit aici 
mulțime de „lume bună”, din toate colțurile județului; 





nu mă refer la îmbrăcămintea impecabilă, care 
strălucea asemenca fluturilor din jurul becurilor din 
tinereţe; nu! Mă refer la calitatea celor veniţi: câţiva 
studenţi de la numeroase facultăţi din Pitești, cu 
siguranţă fruntași la învățătură, dornici de a cunoaște; 
au venit titrați şi intelectuali care fac cinste nu numai 
orașelor și comunelor în care locuiesc ci întregului 
judeţ şi — de ce nu? — chiar ţării, lovite azi de atâtea 
bântuicli și necazuri, și mai ales de sărăcie. Spun aceasta 
deoarece nu am observat prezenţa vreunui miliardar; 
nici mai-marii noștri politicieni nu și-au făcut apariţia, 
cu excepția a trei sau patru, și aceștia titrați de primă 


Bi ION NANIA 


linie. Au fost prezenţi medici, mulți medici, ingineri și 
profesori, chiar și de educaţie fizică, mai puţini de 
istorie și limba română; pe scurt, oameni însetaţi de 
cultură, de cunoaştere, nu de bani și putere. 

Elevata întâlnire a fost prilejuită de acţiunea „Seniorii 
culturii române la Piteşti”, iniţiată de Consiliul Local al 
municipiului și de Centrul Cultural Piteşti, invitat fiind 
MARELE BOIER al [ării Româneşti, domnul 
academician CONSTANTIN BĂLĂCEANU-STOLNICI. 

Cititorul se va mira de ce am pus înainte apelativul 
BOIER și nu utlul de Membru de Onoare al Academiei 
Române. În primul rând, pentru că familia Bălăceanu 
nu datează de prin secolul al XIII-lea, așa cum se spune; 
este mult mai veche. Etnocultura zonei de nord-vest a 
țării Vlașca și cea din nord-estul Teleormanului plasează 
această familie în domeniul mitologiei, descendentă sau 
contemporană cu regele Bal, problemă încă nestudiată 
până azi. În al doilea rând, pentru că s.m. boier nu este 
de origine slavă, cum îl prezintă dicționarele noastre. 
Este știut că toate cuvintele cu tema i.e. bo- indică sigur 
bovis şi derivatele, iar s.m. boier este o creaţie a limbii 
române, la fel ca oier sau căier (acesta neatestat de 
dicţionare). 

Emocultura noastră dovedește că boier a fost, de la 
bun început, acel vânător de boi sălbatici, de bouri, 
boierii devenind și mari crescători de cirezi. Prin curajul 
și forţa lor, ei s-au impus în faţa obștilor pe care le-au 
condus în luptele pentru apărare; a fost o selecţie 
naturală. Și cum în Vlașca — Lara Românilor, la venirea 
slavilor sudici, la sfârșitul secolului al Vl-ea, a existat cea 
mai veche rezervație de vânătoare din Europa, de-a 
lungul râului pe care slavii l-au botezat Neajlov, cuvânt 
format din (c)neaz+lov, Vlașca avea în frunte un cneaz 
care, după indiciile etnoculturii, nu putea fi decât din 
neamul Bălăcenilor. În al treilea rând, cu BOIERUL 
CONSTANTIN BĂLĂCEANU (Stolnici) se stinge, pe 
linie boierească, această mare și strălucită dinastie de 
boieri (conducători). Și nu în ultimul rând pentru că 
neamul Bălăcenilor a fost suflet din sufletul neamului 
românesc; să nu uităm că părinţii Domnului 
Academician, în cumplitul an de foamete 1947, i-au 
salvat nu numai pe cei înfometați din comuna Stolnici, 
dar și pe toţi moldovenii care au ajuns prin această 
comună, mâncând frunze de salcâm ori de lucernă de 
pe marginea drumurilor. 

Astăzi, când febra îmbogățirii a născut atâţia jefuitori 
de ţară din sânul „comuniștilor cu faţă umană” și toţi își 
revendică (unii chiar fără drept) averile, Domnul 
ACADEMICIAN CONSTANTIN BĂLĂCEANU-STOLNICI 





nu a revendicat nimic; a: donat totul — castel, moșie, 
pădure, un lac uriaș ş.a. — comunei Stolnici. 

Nu pot încheia această scurtă notă fără mâhnirea că 
politicienii, mai-marii puterii din Pitești și din Argeș nu 
au aflat că MARELE BOIER CONSTANTIN 
BĂLĂCEANU-STOLNICI este o personalitate de mare 
onoare pe mapamond: 

- Preşedinte al familiarilor Ordinului de Malta în 
România 

- Membru al Societăţii Braziliene de Cibernetică 

- Membru al Societăţii Franceze de Înalte Studii 

- Membru de onoare al Societăţi Madrilene de 
Cibernetică 

- Membru al Societăţii Mondiale de Cibernetică şi 
Sisteme Generale din Londra 

- Membru al Societăţi Internaţionale de Medicină 
Cibernetică 

- Membru al Asociaţiei Americane de Cibernetică. 

Sunt sigur că politicienii „cu față umană”, mai-marii 
puterii din Pitești și din Argeș, au rămas cu ştiinţa din 
vremea când cibernetica era catalogată în dicționarele 

noastre ca fiind „știință burgheză”. Așa stând lucrurile, 
aceştia nu aveau cum să știe că Domnul Academician 
CONSTANTIN BĂLĂCEANU-STOLNICI este laureat al 
„Marelui Premiu” al Societăţi Franceze de Sinteze 
Înalte și că a primit Meritul Maltez în grad de Ofiţer. 
Aveau totuși obligația să cunoască faptul că statul 
român i-a acordat Ordinul Steaua României în grad de 
Cavaler. 

Toate acestea erau cunoscute, măcar parţial, de 
lumea bună din sânul titraţilor și intelectualilor 
argeşeni care l-au așteptat în ziua de duminică, 6 
noiembrie 2005, în municipiul nostru. 

Mi-a rămas un gust amar, cu otravă de medee, până 
în adâncul sufletului, după întâlnirea cu MARELE OM 
DE CULTURĂ, când am auzit șoaptele pline de năduf 
ale multor participanţi: „La Pitești au fost declarați 
cetăţeni de onoare... (se înşirau nume). Oare puternicii 
zilei din Pitești nu au conştiinţă?” 

Fu nu le pot răspunde decât cu versul marelui poet 
latin: Vis consilii expres mole ruit sua (Horatius, Odae, 
3, 4, 65). 

Spaţiul cultural argeșean vine 
în întâmpinarea noastră 


— interviu cu d-na Simona Șerban, director al Centrului de Cultură „Brătianu” — 


— Cine sunteţi? Cum vă definiți ca persoană? 

— Sunt o femeie activă, care crede în frumuseţea interioară şi 
nu în cea exterioară, care sfârșește cel mai repede. Cred că am o 
personalitate puternică și distinctă. Fac ceea ce îmi propun din 
dorința de a vedea un proiect terminat și am un cult pentru 
muncă pe care l-am moștenit de la părinții mei. Sunt lucruri cu 
care te naști, dar vin și din educaţie. În general nu-mi place să fac 
compromisuri, deși uneori sunt nevoită să le accept, iar 
compromisurile mici se transformă în compromisuri mari și mai 
devreme sau mai târziu ajung să regret acest lucru. Apreciez omul 
care trăiește frumos și care are o viață spirituală bogată. Iubesc 
muzica, natura, trandafirii și în special primăvara. Îmi place 
punctualitatea și nu suport minciuna și ipocrizia. Am un profund 
respect pentru irecut și o curiozitate nemărginită pentru el, dar 
imi place să trăiesc la timpul prezent. Când timpul îmi permite, 
fug la munte, Acolo, în mijlocul naturii, vremea se scurge altfel și 
simt că mă relaxez cu adevărat. În momentele de insomnie citesc 
sau ascult muzică, iar clipele de răgaz sunt ale fiului meu Rareș. 

- Sorţii v-au hărăzit să coordonați activitatea Centrului de 
Cultură „Brătianu”, un loc cu reverberaţii istorice. Cum vă definiți 
prin prisma activității pe care o conduceţi? 

- Funcţia de director la Centrul de Cultură „Brătianu” nu o 
consider ca un vis împlinit, ci mai degrabă asumarea în deplină 
cunoștință de cauză a unor responsabilități majore, care implică 
deopotrivă profesionalism, pasiune și muncă. Am învăţat ca o 
școlăriță înaintea concursului pentru ocuparea postului, cu 
convingerea că aș putea face multe lucruri bune în folosul acestei 
instituții. Dacă n-aş crede cu tărie acest lucru, nu v-aș Îi acordat 
acum acest interviu. Este greu, pentru că ești persoană publică și 
ca persoană publică nu ai voie să greșești; imediat eşti taxat, mult 
mai rău decât un om obișnuit. Să fii director la Centrul de Cultură 
„Brătianu” înseamnă să renunţi la o mare parte din timpul tău 
liber. Am găsit aici multe probleme nerezolvate, unele legate de 
organizare, altele de mentalitate, dar am convingerea că le voi 
rezolva în timp, împreună cu oamenii de aici. În fond toţi dorim 
să facem ceva cu sens și semnificaţie și cred că ne aflăm pe drumul 
cel bun. 

Mă consider totuși o norocoasă; prin activitatea pe care o 
coordonez am șansa de a cunoaște oameni valoroși, de cultură, de 
la care am și vol avea de învățat tot timpul. 

— Spațiul cultural argeșan vine în întâmpinarea dumneavoastă? 

— Spaţiul cultural argeșan este unul vast. Ne mândrim cu acest 
lucru și sperăm să-l exploatăm la maximum. Există destul de 
multe instituții în judeţul nostru care desfășoară activități 
importante din punct de vedere cultural și educaţional. Potenţial 
există. Colaborările instituţiilor de cultură cu presa și televiziunea 
vor duce cu siguranță la extinderea, mediatizarea și dezvoltarea 
culturii la noi în județ. Și ca să vă răspund la întrebare, da, spațiul 
cultural argeşan vine în întâmpinarea noastră. 

- Vă place ceea ce faceţi ? Sunteţi o sufletistă? 

— Cu siguranţă da la ambele întrebări. Pe lângă abilitățile 
profesionale cerute, trebuie să pui mult suflet în ceea ce faci și să 
investești în oamenii de lîngă tine. Suftetul este liantul care face 
ca lucrurile să fie foarte rezistente în timp. 


— Gânduri de viitor? Demersuri culturale? 

— Prioritatea numărul unu o reprezintă continuarea 
preocupărilor privind promovarea Centrului de Cultură 
„Brătianu”, prin manifestări și acţiuni conexe de natură să 
stimuleze interesul tinerilor să valorifice şi promoveze tradiția 
creată. Îmbogățirea programului nostru cultural pe anul 2006 
reprezintă un alt obiectiv. Pe lângă „tradiţionalele” evenimente 
realizate împreună cu colaboratorii noștri și care se desfășoară 
anual, instituţia pe care o reprezint a mărit numărul de acțiuni și 
manifestări culturale, făcute din propria iniţiativă, iar într-o 
perspectivă mai îndelungată vom planifica programe și proiecte 
indite, care sperăm să trezească un real interes iubitorilor de 
cultură. Și nu numai... 

— Ce intenții aveţi în legătură cu strângerea relaţiilor de 
colaborare cu instituțiile de învățământ din judeţul Argeș? 

— Copiii din ziua de astăzi trebuie încurajați mai mult spre 
Muzică, istorie, literatură. Învăţând o artă, vizitând un muzeu, vor 
reuși să-și cunoască valoarea și vor fi feriţi de presiunea 
anturajului, un lucru destul de greu de realizat, deoarece 
majoritatea adolescenților visează la lumina marilor orașe 
occidentale. Poate numele de Brătianu nu mai înseamnă pentru 
mulți tineri mare lucru astăzi, dar el va rămâne veșnic înscris în 
trecutul acestei țări. Fără Brătieni, istoria ţării noastre ar părea ca 
o bibliotecă fără cărți. În ceea ce “privește colaborarea cu 
instituțiile învățământ din judeţ, și nu numai, au existat, există și 
vor exista în continuare. Ca să vă dau câteva exemple, noi, 
impreună cu colegii de la Golești, organizăm anual tabere de 
creație artistică (pictură, sculptură, arta confecţionării 
podoabelor tradiționale etc.); mai există de asemenea tabăra de 
tradiții „Sumedru la Florica” prin care realizăm ateliere și șezători 
cu scopul răspândirii și conservării tradiţiilor populare locale. La 
toate acestea participă elevi și studenţi din multe localități, de la 
diferite instituții de învățământ. Privind din alt punct de vedere, 
un obiectiv de activitate, poate cel mai important, al Centrului de 
Cultură „Brătianu” îl reprezintă cunoașterea familiei Brătianu și a 
contribuţiei sale la dezvoltarea dezvoltarea statului modern și a 
spiritualității românești. Acest segment este reprezentat de 
adevărații pasionați de istoria și genealogia acestei familii, fie ei 
elevi de gimnaziu, de liceu sau studenţi la Universităţiile din 
Pitești, cu care sperăm să strângem legăturile prin programele și 
proiectele inițiate de noi în continuare. | 

— Care vă sunt priorităţile din punct de vedere al strategiei 
culturale mai aproape de suflet? 

— Mai aproape de suflet cu siguranţă va rămâne Simpozionul 
Naţional „Brătienii în istoria României”, pe care îl organizăm 
anual. Nu numai că instituția noastră poartă numele acestei 
familii exponențiale în istorie, dar ne și desfăşurăm activitatea în 
Vila Florica, un loc sacru pentru neamul românesc, iar în 2006 
această manifestare va fi dedicată lui Constantin (Dinu) Brătianu, 
omul și politicianul, cu ocazia împlinirii a 140 de ani de la 
nașterea sa. De asemenea, Expoziţia Naţională de icoane 
„Rugămu-ne Ție” are un loc aparte in inima mea. 

